Loeiz XVI (Bro-C'hall) - Wikipedia\nLoeiz XVI (Bro-C'hall)\n(Adkaset eus Loeiz XVI)\nLoeiz XVI (Louis XVI e galleg), a voe roue Bro-C'hall ha Navarra (1774–1791) ha goude se roue ar C'hallaoued (1791–1792).\nGanet e voe d'an 23 a viz Eost 1754 e Versailles ha dibennet d'an 21 a viz Genver 1793 war Plasenn an Dispac'h (bet Plasenn Loeiz XV kent) e Pariz.\nBez' e voe roue diwezhañ Bro-C'hall er marevezh a vez graet « Renad kozh » anezhañ.\nLoeiz XVI da vare e gurunidigezh\n4 Darvoudoù pouezus\nLouis-Auguste e oa e anv. Mab e oa da Louis-Ferdinand de France, Daofin Bro-C'hall ha d'e eil pried Maria Josepha von Sachsen (1731-1767).\nDimezet e voe da Maria Antonia Aostria (1755-1793), anavezet ivez evel Marie-Antoinette Bro-C'hall. Roue e voe a c'houde e zad-kozh Loeiz XV e 1774. Breur henañ e oa da Loiz XVIII ha Charlez X a zeuio da vezañ roueed Bro-C'hall.\nPignat a ra war an tron da 19 vloaz. Diouzhtu e voe o talñ ouzh kudennoù lies dreist-holl goude ma voe bet kemeret perzh gant rouantelezh Bro-C'hall e Brezel dieubidigezh Stadoù Unanet Amerika, ouzhpenn da-se e oa kudennoù arc'hant drastus gant e vro. Adkempenner gwan, o cheñch ali alies, klask a rae degas kemmoù d'ar vonarkiezh gant sikour e maodierned. Adlakaet e voe e-plas ar parlamantoù, kempennet gwir an dud (fin ar jahinerezh aotreet e 1781 ha 1788, lammet statud ar served en domani roueel e 1779, roet lamm d'ar gwirioù-treizh korfel evit yuzevien Elzas e 1784, skrid-emglev lez-ober evit ar brotestanted e 1787).\nStankañ a reas da geñver an tailhoù hag arc'hantaouiñ ar rouantelezh (adkempennoù e 1774-1776, 1781, 1787 div wech). Mennozh lakaat e-plas un tailh eeun ingal evit holl sujidi ar vro e-plas an tailh dizingal taille. An noblañs a robenn a-sav a-enep kreñv, difenn a reont o dreist-gwirioù e parlamant Pariz ha lez Versailles e voe an enebiezhioù kreñvañ. Louis XVI en devoa klasket tremen e-bioù e enebourien evit degas adkempennoù en ur ginnig e vennozhioù dirak un emvod pennoù-bras e 1787 ha goude-se e-pad emvod ar Stadoù-meur e 1789.\nLoeiz XV Roue Bro-C’hall\n1774 – 1791 War e lerc'h:\nLoeiz XV Roue ar C'hallaoued\n1791 – 1792 War e lerc'h:\nAdtapet diwar « https://br.wikipedia.org/w/index.php?title=Loeiz_XVI_(Bro-C%27hall)&oldid=1882109 »\nKemm diwezhañ d'an 28 Gou 2020 da 06:29


ren - Wikeriadur\nEus ar ger krennvrezhonek ren. Da dostaat ouzh ar ger heniwerzhonek ren, « rahouenn ». Deuet e vefent eus ur ger keltiek *rég-no-, deveret eus ar wrizienn REG. Sellet ouzh reizh ha rahouenn.\nverb kreñv eeun Kas unan bennak, ul loen bennak, ur c'harbed bennak, en ur zerc'hel krog ennañ.\nverb kreñv eeun Bezañ o ren un oad un oad bennak : bezañ en un oad bennak.\nAn eurvad en devoe ma zad-kozh da blijout d’ur plac’h yaouank o ren he bloaz warn-ugent, Chañ-Mariou ar C’hogant he anv, a oa d’an ampoent matezh er Maerdi, e Pleiben. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 10.)\nverb gwan Bezañ mestr war ur vro.\nEn hevelep mare, e rene war rouantelezh Logrez, e Breizh-Veur, ur roue anvet Vortigern. — (Langleiz, Romant ar Roue Arzhur/levrenn I : Marzhin, Al Liamm, 1975, p. 27.)\nRen e vuhez\nNann ! ne oa ket avius ar vuhez a rene gwreg ha c'hoar Yeun ar Gow, ... — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 77.)\ngalleg : conduire (fr) , guider (fr) , mener (fr)\ngalleg : régner (fr) , régir (fr)\nAdtapet diwar « https://br.wiktionary.org/w/index.php?title=ren&oldid=269736 »\nKemmoù diwezhañ degaset d'ar bajenn-mañ d'an 8 Mae 2018, da 16:19.


Stephanie St. Clair (1886–1969) a oa e penn ur strollad torfedourien e Harlem, New York e deroù an XXvet kantved. St. Clair he deus tallet ouzh ar Mafia e-pad meur a vloaz goude fin ar berzidigezh. Chomet eo emren betek ar penn.\nEarly life[kemmañ | kemmañ ar vammenn]\nSt. Clair a zo bet ganet e Martinik, eus kerent gall hag afrikan a-hervez. Divroet eo da Stadoù-Unanet Amerika dre Marselha e 1912. Anavezet e voe un tamm pep lec'h e Manhattan dre al lesanv Queenie, met tud Harlem a rae Madame St. Clair outi.\nFin he buhez[kemmañ | kemmañ ar vammenn]\nE fin ar bloavezhioù 1930 he kejas gant e gwaz Sufi Abdul Hamid, lesanvet ar "Black Hitler" evit bezañ enep-yuzev a-grenn ha e doare stourm politikel awenet gant an naziegezh. A-benn ar fin e voe tennet ganti warnañ. Ne varvas ket met kondaonet he vo hi d'an toull-bac'h.\nAdtapet diwar « https://br.wikipedia.org/w/index.php?title=Stephanie_St._Clair&oldid=1814773 »\nKemmoù diwezhañ degaset d'ar bajenn-mañ d'an 12 Kzu 2018, da 23:49.


Talat Paşa - Wikipedia\nMehmet Talat, anavezetoc'h evel Talat Paşa (Kırcaali, proviñs Edirne, Turkia, 1872 - Berlin, 15 a viz Meurzh 1921) a oa unan eus pennoù luskad an Durked Yaouank. Unan eus renerien an Impalaeriezh Otoman e voe etre 1913 ha 1918 hag e 1917 e teuas da vezañ Vizir bras, da lavaret eo kentañ ministr.\nGanet e voe en Edirne, e Trakia, el lodenn europat eus Turkia. Eus ur familh kemmesket, turk ha pomak, e oa. Ur wech deuet bras e emellas el luskadoù a-enep renad ar sultan Abdülhamit II. Abalamour da se e voe harzet e 1893. E 1908 e teuas da vezañ ezel eus ar strollad İttihat ve Terakki Cemiyeti, a voe egin emsav an Durked Yaouank. Goude Dispac'h an Durked Yaouank e 1908 e teuas da vezañ kannad Edirne er Parlamant otoman, hag e miz Gouere 1909 e voe anvet da vinistr an Diabarzh.\nEvel Ministr an Diabarzh e voe Mehmet Talat unan eus ar re a voe kiriek da lazhadeg an Armenianed. Reiñ a reas urzh d'ar 24 a viz Ebrel 1915 da herzel Armenianed en Istanbul ha plediñ a reas gant al lezenn evit argas an Armenianed eus o douaroù e reter an Impalaeriezh, e miz Mae 1915.\nA-benn ar fin e voe anvet da Vizir bras e 1917. E miz Du 1918, e dibenn ar Brezel-bed Kentañ, pa godianas an Impalaeriezh Otoman dirak ar Gevredidi, e tec'has kuit asambles gant Enver Paşa ha Cemal Paşa, ha mont da repuiñ da Verlin, en Alamagn. Gant servijoù kuzh Breizh-Veur hag an Unvaniezh Soviedel e voe divizet e lazhañ abalamour d'e berzh er Brezel-bed Kentañ. Kaset e voe ar muntr da benn e miz Meurzh 1921 gant Soghomon Tehlirian, un Armenian harluet,\nE 1943 e voe kaset e relegoù eus Berlin da Istanbul ha douaret eno, e bered Şişli.\nEvit an darn vrasañ eus an istorourien hiziv eo kiriek Talat Paşa, Enver Paşa ha Cemal Paşa da ouennlazh an Armenianed.\nAdtapet diwar « https://br.wikipedia.org/w/index.php?title=Talat_Paşa&oldid=1770856 »\nKemmoù diwezhañ degaset d'ar bajenn-mañ d'an 24 Gwe 2017, da 16:57.


Buhez ar Sent/1894/Venseslas - Wikimammenn\nBuhez ar Sent/1894/Venseslas\n◄ Kom ha Damian Venseslas Mikeal ►\nann eizved var ’nn ugent a viz guengolo\nSANT VENSESLAS, DUK A VOHEM, MERZER\nAr zant-ma a ioa mab da Vratislas, duk a Vohem. He dad a ioa kristen hag eunn den a zoujans Doue ; mes he vamm hanvet Drahomir, a ioa paianez, ha gant ann dra-ze c’hoaz oa eur goall vaouez, eur vaouez kriz ha dinatur. Dre chans, Venseslas a oue savet gant he vamm goz, da lavaret eo, gant mamm he dad, hag houma, he hano Ludmill, a ioa eur zantez. Deski a reaz abred d’he mab-bihan beza devot eveldhi, ha goudeze hen lakeaz er skol gant mistri habil ha vertuzuz.\nVratislas o veza deuet da vervel, Drahomir a zonjaz gouarn ar vro da c’hortoz ma vije major he mab. Mes ann dudchentil hag ar bobl a skuizaz buhan ganthi,\nabalamour d’ar vrezel a rea d’ar relijion. Rak c’hoant e doa\nda bilat pe da zerra ann holl ilizou, da viret na vije prezeget guirioneziou ar feiz d’ann dud fidel ha great katekiz d’ar vugale, ha da lakaat e peb leac’h paianed er c’hargou e plas ar gristenien. O velet kement-se, ann dudchentil hag ar bobl a droaz enn he enep, hag a reaz d’ezhi lezel ar c’houarnamant gant Venseslas.\nAnn duk iaouank a oue evit he zujidi eur skouer a bep seurt vertuziou. Miret a reaz ar jastete hed he vuez, ha bez’ ez oa tad ar beorien, ann intanvezed hag ann emzivadet keiz. He-unan e kase beac’hiou keuneud d’ar beorien ha mont a rea da velet ann dud klanv d’ann hospitaliou hag ar brizounierien enn ho frizoun, evit ho c’honzoli hag ho zikour dre he aluzennou. Kement a respet en doa evit ar veleien hag ann traou sakr ma’c’h hade he-unan ar guiniz a dlie servichout da ober bara kan, ha ma rea he-unan ar guin a dlie beza konsakret enn offerenn. Erfin, enn noz ez ea diarc’henn euz ann eil iliz d’eben, dre greiz ann erc’h hag ar skorn, hag e kement leac’h ma leze roudou he dreid noaz ann douar a veze tomm ha ruz gant ar goad.\nGoulskoude Drahomir e devoa eur gounnar direiz oc’h Ludmill, abalamour ma c’houie ervad ne rea Venseslas netra heb goulenn kuzul digant he vamm goz. Eunn devez eta, houma a oue lazet gant he merc’h-gaer, hag ann torfed nevez-se great gant he vamm a dreuzaz kaloun ann duk evel eunn taol kleze.\nPrest goude, eur prins divar dro, he hano Radislas, a zaillaz gant eunn arme var ar Bohem ; lod a lavar zoken eo Drahomir e devoa aliet anezhan da ober brezel d’he mab. Raktal Venseslas a zavaz ive eunn arme evit mont d’he ziarbenn. Hogen, p’edo ann diou arme ann eil dirak eben, ann duk santel a lakeaz lavaret d’he enebour : « — Mar kirit, emezhan, ni en em ganno hon daou heb-ken, kuit da skuill goad hor zoudarded, hag ar viktor a vezo d’ann hini ac’hanomp a vezo treac’h d’egile. » Radislas a asantaz, ha setu Venseslas hag hen ho daou var ann dachenn a gostez.\nRadislas a ioa dija savet he lans ganthan da skei var ann\nduk a Vohem pa remerkaz daou eal e kichenn hema, ha\npa glevaz anezho o lavaret : « — Ne skoit ket ! » Kerkent e tiskennaz divar he varc’h, hag ec’h en em strinkaz da dreid Venseslas enn eur c’houlenn pardoun. Venseslas a reaz ar peoc’h ganthan, ha lud ar Bohem a drugarekea ann Aotrou Doue abalamour m’en doa roet d’ezho eur prins ker mad ha ken doujet.\nPegen talvouduz eo ar gelennadurez genta a roer d’ar vugale ! Setu ama daou vreur savet er memes amzer, kouls lavaret ; unan gant he vamm goz devot, hag egile gant he vamm paianez. Ar c’henta a deu da veza eur zant, hag ann eil, eunn den euz ar re falla. Ar c’hemm a zo entrezho eo ann hini a ioa etre ann diou vaouez o devoa ho c’helennet. Lakit eta ho poan, kerent kristen, da gelenn ervad ho pugale. Ha pa vezo ret d’ehoc’h ho c’has d’ar skoliou, taolit evez ouz ar c’henteliou a\nve roet d’ezho.\nAdtapet diwar « https://br.wikisource.org/w/index.php?title=Buhez_ar_Sent/1894/Venseslas&oldid=31048 »\nKemmoù diwezhañ degaset d'ar bajenn-mañ d'an 27 Gen 2012, da 18:54.


An Intañvez yaouank - Wikipedia\nAn Intañvez yaouank zo ur fablenn vrezhonek, a orin italian, diwar-benn ur wreg nevez intañvezet. Brudet eo bet e galleg gant Jean de La Fontaine, ha lakaet e brezhoneg gant Eozen Kombod en XIXvet kantved.\nLambron Des Piltières : La Jeune Veuve, 1869\n1 Ar Fablenn\n3 Embannadur brezhonek\nEn un digoradur hirik, pemzek gwerzennad anezhañ, e lavar ar barzh ez eus kemm etre un intañvez vloaz hag an hini a-veac'h he deus un deiz c'hoazh. Goude e teu an istor, a-hed teir gwerzenn ha tregont.\nUr wreg yaouank a varv he fried diganti, ha hi prest da vont d'e heul. He zad a lavar dezhi paouez da leñvañ : Re e leñvit, va Merc'h. Hag e kinnig dezhi kregiñ da soñjal en ur pried all. Hi avat ne fell ket dezhi klevout seurt kaoz.\nTamm-ha-tamm e krog da wiskañ dilhad brav ha da vont d'an dañsoù. An Tad ne lavar tra, ha hi neuze: E pelec'h emañ 'ta an ozhac'h yaouank-se, lavaras-hi, ho poa komzet din-me?\nKentañ ma voe embannet a oa e 1492 en dastumad latin Hecatomythium, gant Laurentius Abstemius.\nUr pennadig goude, war-dro 1530, e voe kavet el levr saoznek Merry Tales and Quick Answers.\nEr XVIIvet kantved e voe lakaet\ne galleg gant Jean de La Fontaine en e levr Fables de La Fontaine (VI.21).\ne saozneg, e 1692, gant Sir Roger L'Estrange en e levr Fables of Aesop and Other Eminent Mythologists, ennañ oberennoù eus Aesopos hag eus Abstemius.\nE 1754 e voe troet e saozneg fablenn La Fontaine gant Charles Denis en e Select Fables.\nneuze e voe lakaet e brezhoneg gant Eozen Kombod, hogen ne voe ket embannet.\ne Fantastic Fables gant Ambrose Bierce, e 1899, ma oa anvet The Inconsolable Widow. Pellaet un tamm eo an istor diouzh ar stumm orin.\nEr XXIañ e voe embannet e brezhoneg el levr Fablennoù Jean de la Fontaine.\nE Fablennoù Jean de la Fontaine e 2005.\nThe incosolable widow, filmig saoznek diwar kontadenn Bierce\nAr fablenn kanet e galleg : https://www.youtube.com/watch?v=I1eKeq4NlxY.\n↑ Google Books fable x\n↑ Skrid Roger l'Estrange: http://mythfolklore.net/aesopica/lestrange_abstemius/14.htm\n↑ Select Fables pp.156-9\n↑ Skrid al levr\n↑ Filmig saoznek\nAdtapet diwar « https://br.wikipedia.org/w/index.php?title=An_Intañvez_yaouank&oldid=1961596 »\nKemm diwezhañ d'an 17 C'hwe 2022 da 07:32\nKemmoù diwezhañ degaset d'ar bajenn-mañ d'an 17 C'hwe 2022, da 07:32.


Pajenn:Milin - Gwechall-goz e oa.djvu/46 - Wikimammenn\nPajenn:Milin - Gwechall-goz e oa.djvu/46\nanezo war al lizer. Map ar roue a zavas dioc’htu diouz taol da bokat d’e bried dirak an holl.\nGoude-ze, e-pad ma vevas map roue Hiberni hag e bried, ar Zaozon ne deujont ket eur wech zo-mui-ken da glask netra en o bro. Mat a rejont, rak o ler en divije damantet. Ne oant ket hep gouzout an dra-ze ha n’ o devoa ket ankounac’heat ar gwall lamm a oa bet distaget diouto gant Merc’h Breiz-Izel. Tud ar vro-ze a zo gwad dindan o ivinou, ha n’eo ket Saozon\nAdtapet diwar « https://br.wikisource.org/w/index.php?title=Pajenn:Milin_-_Gwechall-goz_e_oa.djvu/46&oldid=136685 »


Comités de lecteurs brittophones | Golfe du Morbihan - Vannes agglomération\nDes escapades à vélo pour découvrir les 6 stations vertes de l’agglomération\nProgramme de réhabilitation des réservoirs d’eau potable de l’agglomération\nDevenez contributeur de la plateforme de vos savoir-faire « Bretagne culture et patrimoines – Glad ha sevenadurioù »\nGrande enquête sur le logement et l’accueil des étudiants de l’agglomération vannetaise\n⚠ Vigilance arnaque - Bacs de collecte\nComités de lecteurs brittophones\nL’agglomération, en partenariat avec Ti ar Vro Bro Gwened, vous propose de participer au comité de lecteurs brittophones qu’elle a mis en place cette année.\nDans sa politique de soutien aux langues de Bretagne, Golfe du Morbihan - Vannes agglomération souhaite favoriser et faciliter l’accès à la lecture en breton. Pour cela, elle a besoin de s’appuyer sur les structures du territoire qui sont concernées. C’est une occasion :\nPour les auteur.e.s : de se faire connaître des médiathèques partenaires, des établissements scolaires, des ateliers d’écriture ou d’apprentissage de la langue.\nPour les acteurs de la lecture publique : de mieux considérer les besoins, goûts et approches des brittophones.\nPour les élèves : de faire valoir leur apprentissage, d’exprimer leurs goûts,\nPour les « petits » : d’en apprendre des plus « grands » apprenants.\nPour tous : de montrer que notre langue est vivante, qu’elle doit être accessible.\nÀ L’ÉCOLE - EN ATELIER\nUn texte en 250 mots qui présente l’ouvrage : il aura été rédigé par vos élèves. Une vignette du livre ou une photo de l’auteur.e : ce sera une bonne occasion d’entrer en contact avec lui / elle.\nUne présentation sous forme audio ou encore mieux, vidéo : les élèves nous expliqueront leur choix : pourquoi ce livre, qu’ont-ils aimé, pourquoi… A vous de cadrer l’expression.\nContactez Agathe LOUIS - 06 21 90 25 52 - a.louis@gmvagglo.bzh\nDindan ar seizh uhel - Fañch Rebours\n1) Fañch Rebours\nFañch Rebours ganet e Paimpol e 1972hag o chom e Lanloup (22) zo ur skrivagner e galeg ha brezhoneg met ivez ur c'helenner e klas Galleg/Brezhoneg ha c'hoazh ur sonour ha memes ur politikour. Skriv a ra romantoù naturalist ha troet diàr ar mor. Da skouer, Krouman, Pimkalet ha Pimtener, pomperien e Breizh, Aline et moi ha dindan ar seizh avel.\n2) Ar bigi er XXvet kantved\nPal kentañ dindan ar seizh uhel zo diskouez penaos e oa ar mor d'ar mare-se. Un dore da c’houzout hiroc'h diàr benn ar vuhez war al listri-pesketa pe kenwerzh a oa ken niverus all war vor e penn kentañ an XXvet kantved.\n3) Petra eo dindan ar seizh avel ?\nUl levr get 66 pajennoù e lec'h e vez kavet : Dannevelloù : Avantur Aogust, mous d'an Island hag Avantur Klaoda, kabhornez vihan, tresadennoù brav get Agnès Guillot a vo e pep bajenn al levr. Met 'bez eus ivez displegadennoù ouzhpenn dedennus evit displeg traoù eus an danevelloù met e-barzh ar vuhez. Ha c'hoazh c'hoarioù meur war an istorioù hag an Istor.\n4) An danevell 1añ Avantur Aogust , mous d'an Island\nAvantur Aogust , mous d'an Island : Mont war vor evit e damm blijadur N'eo ket, evit gounit e dammig bara ha poaniañ evit en ober, ne lavaran ket ! Aogust zo o vont d'ober gwelloc'h anaoudegezh gant buhez kalet paotred ar Peskerezh vras er-maez d'an Island. Pebezh beaj evit ur mous ken yaouank ! Desket 'vez e-barzh an destenn 1añ e z'eus Aogust : Aogust Louarn ganet d'an 11 a viz Meurzh 1902 en Paol, e 1911 (e-pad an istor ) en d'eus Aogust 9 bloaz ur mous eo get vreur Erwan hag e genderv Adrian war ur bag, aze eo klañv Aogust, deskrivet eo ivez al lec'h. Arlerc'h e 'vez gwellet ar c'hapiten Frieg, ezomm en d'eus Aogust ur medisin, lest-ospital ar Saint-François d'Assise marteze ! Gwelet 'vez ivez buhez familh Aogust get e breudeur Erwan ha Loeiz, e vamm hag e c'hoant lakaat Aogust er skoll publik. Arlerc'h etre gwallhunvreoù, stokadennoù tri moraer e vo Aogust matoc'h. A benn ar fin e z'eus ur gourfenn skrid eus e vuhez e Alamagn ha Breizh\n5) An eil danevell\nEvit Klaoda avat, merc'h ur c'habiten kabhorner, ez eo un afer all. Hi ivez a raio un hir a veaj, tro-dro d'ar bed. Ha ne vo ket didrabas, me lavar deoc'h ! Gwelet e vez tro ar bed Klaoda, kavandennoù diaez ha ispisial en d'eus get e zud, dispartiet e vo eus anezhañ met skrivet 'vez geti e veaj, e pad ar veaj se e vo gwelet Gwenole un den ispisial eviti, tout Europa ha Kaledonia hag e distro.\nMORELET Aelig - 1añ7 - SFX\nBerrskrid al levr “Laetitia” get Yann-Fañch Jacq\nSkrivagner hag embanner ar yezh brezhoneg eo Yann-Fañch Jacq. Ganet e Konk-Kerne, Yann-Fañch oa ivez ur c’halvezour hag un desaver, labouret en doa e Kan ar Mor ivez. Dont a ray da vout rener hag e penn ur greizenn dudi e Treglorou e-pad 9 vlez. Eñ en deus paouezet da ganal rak cheñchet he doa e vouezh. Kelennet en doa ivez en ur skol Diwan. Kroget en deus da skriv levrioù e 2000. D’ar 17 a viz Gwengolo e 2016 en doa gounidet ar c’holier “Ordre de l’Hermine” get Emsavadur sevenadurel Breizh (Skol-Uhel ar Vro).\nBerrskrid al levr\nAl levr Laetitia oa bet skrivet getañ e 2018. El levr e konter istor Youenn David, un den kozh hag a vev en ur c’harter sioul. Youenn en deus savet e-pad un noz rak klevet en deus un trouz spontus. Kavet en deus daou den marv e-tal ur c’hroashent brudet evit bout danjerus. Neuze, divizet en deus gervel an archerien. An dez war-lerc’h, pa oa o pourmen nepell eus an ti, en deus kavet korf ur plac’h etre 18-20 vlez mes n’eo ket marv ar wech-mañ. N’en deus ket c’hoant mont d’an ospital neuze Youenn en deus divizet gervel he c’hoar klañvdiourez, da vout e-karg eus ar plac’h yaouank. Anvet eo Laetitia Le Gourrierec hag he zud, archerien anezhe, a vev e-tal karter Youenn : ar memes archerien en doa galvet un nebeud devezhioù araok, pa oa bet ar gwallzarvoud. An den kozh a zesk he doa kuitaet Laetitia ti he zud pa oa 16 vlez ha bremañ e oa dougerez. Furchal a ra Youenn en ur sal sport hag e ya da labourat el lec’h e vez distrujet ar c’hirri-tan evit e enklask. Mont a ra da gaout karr-tan Freddy, breur Laetitia. Eñ en doa goulennet 3 devezh araok (un devezh war-lerc’h ar gwallzarvoud e-kichen ti Youenn) da zistrujañ an oto ha lakaat anezhi e tammoù bihan. Er fin e vez kavet eo Paolo ha Freddy o doa c’hoant ober droug da Laetitia. Mes Youenn en deus diskoulmet an afer rak en arvest diwezhañ en doa enrollet komzoù Paolo ha Freddy ha kapiten ar polis oa ivez dirak an ti evit tapout anezhe\nA-dreuz ar c’hantvedoù - Herve Gouedard\nE 2014 e oa bet embannet an dastummad “A-dreuz ar c’hantvedou” skrivet get Herve Gouedard, da heul embann pep pennad al leoc’h er gelaouenn Ya ! etre miz Kerzu 2012 hag Eost 2013. Ennañ e kaver pennadoù berr a-ziwar temoù lies : elfennoù istorel, lec’hioù disanavet, istorioù tud pe savadurioù get un titl, un arroud, hag ur foto, pep hini renket hep urzh kronologel. Posubl eo kavout ur pennad war kêriadenn Asteriks war ur bajenn hag unan war un ti kastiz e Brest just goude. Aesoc’h eo neuze da lenn en ur gemer ur bajenn dre zigouezh pa hon eus un nebeud amzer. Liammet int neoazh get istor Breizh, karet get ar skrivagner, konter hag heñcher Herve Gouedard o taolenniñ istor hon bro get fent ,gwezh-a-vez en ur roiñ un danevellig. An darvoudoù meneget a zo berr ivez, da lâret eo ne padont ket ur bochad amzer, roet vez kalz munudou ha prientet vez anezhañ get ur savboent disheñvel doc’h hini un istorour. Evit tangwall Roazhon 1720 da skouer: ur gwallzarvoud distegnet get un elfenn-tan kouezhet war skolpoù koad e-barzh lab ur munuzer-koadgwashan tangwall istor ar gêr- klasket vez taolenniñ ar pezh c’hoarvezet en un doare da lakaat an dud da ijinañ an traoù evel en un istor bihan. Komzet vez ivez eus ar gouzañverien niverus ha graet vez ul liamm get an amzer a-vreman en ur aliañ an dud da gweladenniñ ar gêr evit divinout peseurt savadurioù e mesk ar re a welomp o deus treuzet ar gwalltan. Santet vez neuze pegen entanet ha dedennet eo ar skrivagner, hag an dra-se da bep pajenn, plijus eo da lenn neuze.\nLoeiza, BZG 1, Lise SFX, Gwened\nE-kreizh an noz ‘zo un danevell skrivet get Yann-Fañch Jacq\nE-kreizh an noz ‘zo un danevell skrivet get Yann-Fañch Jacq a zo deuet er-maez e miz Du 2020.\nMet piv eo Yann-Fañch Jacq?\nYann Fañch-Jacq oa ur c’helenner e skol Diwan e Penn ar bed ha resisoc’h e lise Karaez. Aet eo d’ar\nretred 4 bloaz ‘zo. Koulskoude, ouzhpenn kelenner eo an Ao. Jacq : skrivagner hag embanner eo ivez.\nSkrivet en deus danevellou evel « E-kreiz an noz » met ivez romantoù.\nE-pad an istor-mañ, heuliañ a reomp Dimitri a zo un daou ugent vloaz bennak anezhañ. Labouret en\ndeus get an divroidi e bro-C’hres e-pad bloavezhioù. Distroet eo e ker e dadoù e Saint Germain\nLembron e Puy-de-Dôme. E-pad un abardaevezh orajus, Dimitri a zo galvet get un den n’anavez ket. Pa diskrog ar bellgomz, mouezh ur plac’h eo a glev. Ar plac’h-mañ a zo Anvet Audrey. Graet he deus un niverenn fall. C’hoant he doa da c’hervel he mignonez Jessica a zo eviti un tu da dec’hout kuit eus he c’hudennoù. Goude ur c’hendiviz get Audrey, Dimitri a zesk un dra diwar-benn Audrey: he-unan emañ er gêr rak he mamm zo dalc’het ha ne c’hell ket bezañ distro d’ar gêr abalamour d’ar gorventenn.\nDesket en deus Dimitri un dra all hag a zo tristoc’h\nAudrey n’he deus james gwelet he zad. Tech’et en doa kuit hep he anavezout evel tad. E-pad tout an nozvezh, Audrey he deus kontet he buhez da Dimitri a oa aketus war tout ar poentoù. An daou a blij dezho bezan an eil gant egile hag an abadenn man a lak Dimitri da sonjal pegen plijus eo. O klevout he mouezh, tro-dro da 15 bloaz he deus. O kontañ o buhez e tizolont ne vevent ket ken pell an eil d’egile. Dibab a reont un deiz hag ul lec’h evit un emgav, e ti gar Issoire, ar gêr e-lec’h e vev Audrey. Pa erru Dimitri eno e ya en ostaleri « Table d’Arthur », just e-kichen ha kemer a ra ur bane kafe da c’hortoz Audrey. Ur servijerez a erru ha roiñ a ra da Zimitri ur gerig leusket get “ur plac’hig” ur c’hardeur a-raok. Ar gerig-mañ a servij da drugarekaat anezhañ evit an nozvezh he doa tremenet. Sinet e oa get Audrey.\nVoir l'actu en breton


Ger-stur : "The love of liberty brought us here"\nKan broadel: All Hail, Liberia, Hail!\n(ha kêr vrasañ) Monrovia\n- Prezidant George Weah\n- Besprezidant Jewel Taylor\n- Hollad 111 369 km² (103vet)\n- Dour (%) 13,5\n- istimadur 2007 3 386 000 ()\n- Stankter 29/km² (174vet)\nLiberia zo ur stad vihan e kornôg Afrika, war aod ar Meurvor Atlantel. Emañ etre Sierra Leone er gwalarn, Ginea en hanternoz hag Aod an Olifant er reter.\nSavet e voe ar stad-se gant tud bet sklaved er Stadoù-Unanet ha bet dieubet en XIXvet kantved. Adalek 1822 e teuas an dud-se eus Amerika d’ober o annez eno, gant skoazell gouarnamant ar Stadoù-Unanet. Savet e voe ar stad nevez e 1847 ha roet e voe dezhi an anv ‘’Liberia’’ da lavaret e oa ‘’bro an dud dieub’’. Met an darn vrasañ eus annezidi ar stad nevez oa tud genidik eus Afrika, hag an dud deuet eus ar Stadoù-Unanet ne oa nemet un niver bihan anezho.\nNevesoc’h zo he deus gouzañvet Liberia diwar brezelioù diabarzh (1989-1996 ha 1999-2003) o deus kaset kuit miliadoù a dud eus o zi hag o deus distrujet an armerzh, diazezet dreist-holl war an ezporzhiañ houarn ha diamantoù.\nAr saozneg eo ar yezh ofisiel, met n’eus nemet un drederenn eus an dud a oar ar yezh-se. Un ugent yezh bennak all a vez kaozeet gant an dud all.\nGwelout kontelezhioù Liberia .\nAdtapet diwar « https://br.wikipedia.org/w/index.php?title=Liberia&oldid=1897020 »\nKemmoù diwezhañ degaset d'ar bajenn-mañ d'an 5 Meu 2021, da 14:21.


ZFIN Mapping: setdb2\nZFIN ID: ZDB-GENE-030131-7093\narl11 GENE 1 Auer et al., 2007 Auer RL et al (Br. J Hematol. 137, 443-453) mapped the zebrafish orthologs and ... Auer RL et al (Br. J Hematol. 137, 443-453) mapped the zebrafish orthologs and syntenic region on human 13q14 to zebrafish LG 1. The genes were mapped using the LN54 RH panel in the order: setdb2 - rcbtb1 - cdadc1 - kpna3 - arl11 - ebpl.\ncdadc1 GENE 1 Auer et al., 2007 Auer RL et al (Br. J Hematol. 137, 443-453) mapped the zebrafish orthologs and ... Auer RL et al (Br. J Hematol. 137, 443-453) mapped the zebrafish orthologs and syntenic region on human 13q14 to zebrafish LG 1. The genes were mapped using the LN54 RH panel in the order: setdb2 - rcbtb1 - cdadc1 - kpna3 - arl11 - ebpl.\nebpl GENE 1 Auer et al., 2007 Auer RL et al (Br. J Hematol. 137, 443-453) mapped the zebrafish orthologs and ... Auer RL et al (Br. J Hematol. 137, 443-453) mapped the zebrafish orthologs and syntenic region on human 13q14 to zebrafish LG 1. The genes were mapped using the LN54 RH panel in the order: setdb2 - rcbtb1 - cdadc1 - kpna3 - arl11 - ebpl.\nkpna3 GENE 1 Auer et al., 2007 Auer RL et al (Br. J Hematol. 137, 443-453) mapped the zebrafish orthologs and ... Auer RL et al (Br. J Hematol. 137, 443-453) mapped the zebrafish orthologs and syntenic region on human 13q14 to zebrafish LG 1. The genes were mapped using the LN54 RH panel in the order: setdb2 - rcbtb1 - cdadc1 - kpna3 - arl11 - ebpl.\nrcbtb1 GENE 1 414.03 cR Auer et al., 2007 Auer RL et al (Br. J Hematol. 137, 443-453) mapped the zebrafish orthologs and ... Auer RL et al (Br. J Hematol. 137, 443-453) mapped the zebrafish orthologs and syntenic region on human 13q14 to zebrafish LG 1. The genes were mapped using the LN54 RH panel in the order: setdb2 - rcbtb1 - cdadc1 - kpna3 - arl11 - ebpl.\nMarkers Encoded by setdb2\nfk80d09 Chr: 12 Details


leterc’had ? | ur blog eo …\nE pe zegouezh e c’hellan ober gant ar ger leterc’had ?\nEnt kalvezel, eo termenet evel «ambredañ A dre ober gant an arouez o tenotañ B, ken e vez diskogellet an arc’hwel denotañ ha digoret hent ar c’hennotañ» e-barzh Lavar 09, KIS-359, p. 83\nPa lennan ar skridoù niverus gant GE (Guy Étienne) ma ra anv eus leterc’had e kavan eo arveret evit menegiñ ur gwezhiañ a zo kalz ledanoc’h eget ar barzhiñ, an arz, pe ar yezhoniezh, ar ouezoniezh ma ra anv anezho.\nMarteze n’ on ket gwall ampart evit mont war an tachennoù pleustret gant GE.\nPa dostañ an aozer ouzh an arz, e kav din e chomer hanter hent etre ar ouezoniezh hag un dra all n’eo ket spisaet gwall resis a denfe d’ an hontkenderc’hañ, d’ an nit ?\nHañval a ra din e chom ar ger arz ur c’halvezad, ur ger a glasker termenañ hep reiñ da anavezout ar pezh a zo endalc’het gantañ… Un tammig evel ma vefer gennet gant an termenadur danzeet gant ar stuzegezh ren, hini ar ger gallek art.\nPinvidik kenañ eo avat ar skridoù embannet gant GE e-barzh PREDER hag ar gelaouenn EMSAV. Pinvidik eo ar geriaoueg sevenet gant an aozer ha digeriñ a ra war un dezevout diles ha nevezus.\nDispellaet on gant al labour graet ha war un dro eo al labour-se, e-touez meur a draoù all, a ro din kalon da glask fraeshaat va ferzhiadur en denelezh.\nDa viskoazh on bet techet da veskañ pep tra. Moarvat eo peogwir da ‘m meno ne gaver morse e buhez mab-den elfennoù a c’hellfe bezañ renket dindan ur c’heal nemetken. Ar c’healioù ne dalvezont nemet da labourat. Ar gwezhiañ disterañ gant mab-den a denn bepred da veur a dachenn.\nUr gwezhiañ denel klok ha diles a-berzh mab-den, a endalc’h war un dro labourat, oberiañ ha niñvañ. Lakaat a ra e brall perzhioù buhezel mab-den hag e berzhioù alvezel ha bevedel. Bras pe brasoc’h e vo pep hini eus an elfennoù-se hervez an degouezhioù ha diaes e kavan tevel war an arvez-mañ-arvez war zigarez bezañ efedus.\nMarteze ne c’hoarvez nemet e degouezhioù ‘zo d’ ar gwezhiañ denel bezañ klok, ha diemouez eo.\nHa n’ eo ket an emouezañ bevennet d’ ar soliadelezh, d’ ar ouezoniezh, d’ an alvez ? Trec’h e vefe neuze an oberiañ ? An nit ne vefe nemet dargouezh glan ?\nDaoust d’ e emdarzhegezh, an nit ne c’hell c’hoarvezout nemet mar bez sevenet amveziadoù e vezusted gant an den (hinienn bevedel ha loen keodedel) er bed savet gantañ, e-touez ur gumuniezh tud, hag ar bezañs enni eus hil ar gwezhiañ a remziad da remziad e stumm kalvezadoù ha taolioù nit, kalvezadoù padus ha taolioù nit steuzidik (an den zo barrek da anavezout, pe da vuhezañ ar pezh na wel ket, na veiz ket. Ha n’ emañ ket aze roll pinvidikañ al leterc’had ?).\nSoñj ‘m eus eus daou zoare lakaet d’an ober er bloavezhioù seikont : ar beveziñ, a zistruj an elfennoù arveret, pe an hontkenderc’hañ, a zistruj an elfennoù arveret ivez, hogen ez int adkavet e stumm un elfenn nevez a ampar ur c’halvezad nevez. Neuze e adkaver e seurt kalvezad ar c’halvezadoù kent hag an taolioù nit kent. Un hiladur ez eus, un istor.\nDa ‘m meno ne c’hell bezañ eus an hontkenderc’hañ nemet e-serr un niñvañ.\nArvestiñ ha lenn, n’ eo ket hontkenderc’hañ, ret eo ober, ha komz.\nAn arz zo bezañt er c’halvezadoù arzel diziouerus emichañs d’ ar bed da vout.\nAn arz bev, an nit, n’ emañ ket er c’halvezadoù arzel, nag en arz ensavadekaet a zo stuzegezh, hollad ar c’halvezadoù, ha n’ eo ket sevenadur. Setu pezh a greden, arz ha sevenadur ne c’hellont bout nemet mar bez eus an nit\nAr galleg culture zo ur goumoulenn, ur c’halvezad, a dalvez da argas en ur bed all bezusted an nit empleget gant arver resis ar ger sevenadur (Alies eo arveret ar ger sevenadur evit ar galleg pemdeziek culture. Gwelloc’h e vefe en degouezhioù-se ober gant kultur peogwir e chomer e-par ar stuzegezh ren ha treuzplakañ a reer ar brezhoneg sevenadur war ar galleg culture hep derc’hel kont eus ar pezh a zo endalc’het gant ar ger brezhonek.\nAr ger sevenadur zo bet krouet gant Vallée emichañs, eleze e dibenn an naontekvet kantved, kavet e-barzh an Notennou diwar-benn ar Gelted koz adembannet e 1922, ha resisaet eo bet e ster gant al labourioù renet adal ar bloavezhioù 50 gant al labourioù embannet gant PREDER hag e-barzh ar gelaouenn EMSAV).\nEn hevelep doare ma ‘z eo risklet ster sevenadur da stuzegezh er brezhoneg komzet eo risklet ar politikaat da bolitikerezh (la politique), hag ar geoded da gevredigezh o tispellaat an hontkenderc’hañ e gounid ar c’halvezañ.\nStuzegezh, kevredigezh ha politikerezh zo kalvezadoù, frouezh an oberiañ, kenkoulz hag un daol pe ur gador. Arvezioù bevedel zo ganto ivez pa dalvezont da ziwall beved an dud dre o gwareziñ hag o magañ. N’ on ket sur ha ne vefe ket eus ar riskladur ster er brezhoneg resis zoken.\nNe gomprenan ket bepred pe zachenn zo d’ ar ger leterc’had gant GE.\nHañval a ra a-wechoù ne vefe ket a ziforc’h etre leterc’had ha derc’henn. Padal evidon e taveont da saviadoù diforc’h.\nHeñvel eo ouzh tudoniourion ‘zo a ra eus ur sorbienn disleberadur ur vojenn. Daou dra disheñvel int evidon, eskoret e saviadoù diforc’h gant ur roll disheñvel.\nKen diziouerus int an eil hag eben avat.\nAn dro gaer betek amañ…\nCe contenu a été publié dans eztaol, kevredigezh, yezh par Yann-Ber, et marqué avec brezhoneg, levrioù, stuzegezh. Mettez-le en favori avec son permalien.


Degemer al lec’hienn > C’hoariva > Keloù > Ur stalier c’hoariva e skolaj Diwan Kemper\nUnan eus kasourez skolaj Diwan, heuliet ganti stajoù Bernard Grosjean (c’hoariva-deskadurel), he deus goulennet da renerezh ar skolaj prenañ ul leurenn a-dreñv. Aes eo da staliañ ha distaliañ setu splet ar stignad. Pleustrek tre pa vanker plas hag ur sal goustlet d’ar seurt pratikoù.\nUr stropad diabarzhidi a ra c’hoariva ur wech ar sizhun abaoe penn kentañ ar bloavezh skol . Hervezo eo kalz plijusoc’h gant ul leurenn a-dreñv. Ar gwir zo ganto, pouezus eo evit en em lakaat e-barzh ha labourat war ar mont tre hag ar mont maez leurenn.\nPlijadur dezho neuze.


Ger-stur : "Virtus Unita Fortior"\nKan broadel: Angola Avante !\n(ha kêr vrasañ) Luanda\n- Prezidant João Lourenço\n- Besprezidant Bornito de Sousa\n- Deiziad 11 a viz Du 1975\n- Hollad 1 246 700 km² (24vet)\n- istimadur 2017 29 310 273 ()\n- niveradeg 2014 25 800 000\n- Stankter 24/km² (199vet)\n- Hollad $187,3 milmilion (65vet)\n- Keidenn $6 800 (156vet)\n▼ 0,439 (izel) (161añ)\nUr Stad en Afrika eo Republik Angola (portugaleg : República de Angola, distagadur IPA /ʁɛ'publikɐ dɨ ɐ̃'gɔlɐ/, kongoeg: Repubilika ya Ngola).\nWar aod kornôgel ar c'hevandir emañ. Harzoù he deus Angola gant Namibia er su, Republik Demokratel Kongo en norzh ha Zambia er reter, tra m’emañ ar Meurvor Atlantel er c’hornôg. Proviñs Kabinda zo un ezklozadur en deus harzoù gant Republik Kongo ha Republik Demokratel Kongo.\nLuanda eo ar gêr-benn.\nUn drevadenn eus Portugal eo bet e-pad pell a-raok bout dizalc'h e 1975. An eil bro bortugalek er bed eo Angola (goude Brazil) ma seller ouzh he gorread, hag an drede pa reer anv eus ar boblañs. Pinvidik eo e gondon.\nEus ar portugaleg Reino de Angola "Rouantelezh Angola", deveret diouzh ngola, a oa titl roueed Ndongo, ur rouantelezh waz da rouantelezh Kongo ; e 1556 e voe broudet Ndongo gant Portugaliz da emsevel enep Kongo.\nWar aod ar Meurvor Atlantel ez eus ur vandennad strizh a zouaroù strujus a vez labouret ; eno emañ Luanda. A-us dezhi, war-dro 1 000 m a-us live ar mor er Reter, ez eus un uhelgompezenn trovanel he hin goloet gant savanennoù. Enni emañ lec'h uhelañ Angola, Morro de Mocco (2 620 m).\nEn Norzh emañ traoñienn ar stêr Gongo, goloet a goadeier. Er Su, betek an harzoù gant Namibia, ez eus ur savanenn ivez.\nMaiz, patatez dous ha fav a c'hounezer war an aod evit ar bevezadur diabarzh ; evit an ezporzhiañ e c'hounezer kafe ha kotoñs war an uhelgompezenn, palmez-eoul ha korz-sukr en tiriadoù glepoc'h hag er c'hoadegi.\nMengleuzioù diamant zo e Biz ar vro.\nTireoul zo er meurvor a-vaez da Gabinda ; diwarnañ e tenn Angola 50% eus he C'henderc'h Diabarzh Kriz (KDK), ha tremen 90% eus hec'h ezporzhioù.\nAgostinho Nieto e 1975\nJonas Savimbi e 1989\nE traoñienn uhel ar Zambeze ez eus bet kavet bili hag a voe stummet tremen ur milion a vloavezhioù zo ; aspadennoù binviadurioù eus ar Sangoen (–40 000) zo bet kavet e Reter ar vro, ha re eus al Lupemban (–15 000) e traoñienn ar stêr Gongo.\nE deroù an amzervezh kristen e krogas pobladoù bantouek da zifraostañ ar frankizennoù ; war-dro an VIIIvet kantved en em stailhjont war glannoù ar stêr Gongo, ma savjont rouantelezhioù.\nUnan anezho, anvet Kongo ("bro ar B anterenn"), a oa en he barr a-drugarez d'ar gounezerezh (ignamez) ha d'an eskemm traezoù houarn (binvioù, armoù) ouzh ivor gant pobladoù an diabarzh pan erruas Portugaliz Diogo Cão e 1482. En e gêr-benn veur Mbanza Kongo e veve ar mani-kongo, ar roue ; goude e c'hounidigezh d'ar feiz kristen e voe São Salvador anv nevez Mbanza Kongo.\nKevatalour e voe an darempredoù er penn-kentañ, hogen tamm-ha-tamm e troas Portugaliz da renerien wirion ar rouantelezh (1589), c'hoant ganto da biaouañ ar mengleuzioù aour ha da bourchas sklaved, a-douez sujidi ar roue zoken. War ziskar ez eas ar rouantelezh neuze, betek mont da get e kreiz ar XVIIvet kantved.\nPortugaliz e ziorroas tiriadoù an aod ha glannoù ar stêr Gongo, ar pezh a gasas ar pobladoù d'ar c'hêrioù ma hironjont. E dibenn an XIXvet kantved e tizhjont diabarzh ar vro ; ret e voe dezho gortoz diwezh ar bloavezhioù 1920 evit dont a-benn da sujañ pobladoù an uhelgompezennoù kreiz, ar pezh a voe unan eus pennabegoù an trubuilhoù a c'hoarvezas goude dizalc'h Angola.\nE 1879 e voe bodet Moçambique hag Angola gant an ergerzher Alexandre de Serpa Pinto ; e 1888, un ultimatum a-berzh ar Rouantelezh-Unanet a verzas ouzh Portugal da unaniñ he div drevadenn.\nDa heul Kuzuliadeg Berlin (1885-86) e voe krouet enklozadur Cabinda war glann dehoù ar stêr Gongo evit ma c'hellje Stad dizalc'h Kongo Leopold II Belgia kaout un digor war ar mor.\nE 1951 e troas Angola da "broviñs tramor" : aotre a voe roet da Angoliz da vout keodedourien bortugalat, gant ma vastjent da zivizoù resis. Emsavadeg a c'hoas, strolladoù politikel angolat a voe krouet (1956) hag e 1961 e voe taget karc'har Luanda ganto a-benn divac'hañ ar brizonidi bolitikel ; 2 000 trevadenner porugalat a voe lazhet. A-c'houde respont lu Portugal, a lazhas 10 000 den angolat du, e voe kantadoù a viliadoù a Angoliz o tec'hel war-du Kongo-Léopoldville.\nGant an darvoudoù-se e voe boulc'het Brezel Dieubiñ Angola\nE 1974 e tarzhas Dispac'h ar Jenoflez e Portugal enep diktatouriezh António de Oliveira Salazar ha Marcelo Caetano d'e heul abaoe 1933. Diskaret e voe ar renadur, met diviet e voe ar Stad ; e miz Genver 1975, ar gouarnamant nevez a gejas ouzh strolladoù broadelour Angola evit dasparzhañ ar galloud etre an tri strollad pennañ da ren war Angola zizalc'h.\nD'an 11 a viz Du 1975 e voe embannet dizalc'hiezh Republik pobl Angola gant Agostinho Neto.\nPetra bennak ma voe gounezet an dizalc'hiezh e krogas ur brezel diabarzh, a badas betek 1992, ma voe strolladoù angolat o stourm enep Portugaliz en ur stourm kenetrezo evit gounit ar veli war ar gêr-benn. E-tal kêriz hag an hironed, harpet gant URSS ha Kuba, e voe broadelourien gadarn Jonas Savimbi, enno Ovimbundued eveltañ dreist-holl (40%), skoazellet gant broioù ar C'hornôg ha Suafrika.\nAgostinho Neto e voe penn ar Stad nevez adalek 1975 betek 1979 ; war e lerc'h e renas Eduardo Dos Santos. Ur feur-emglev a beoc'h a voe sinet e 1991 en Estoril (Portugal) etre e strollad ha hini Jonas Savimbi, met hennezh a savas enep disoc'hoù mouezhiadeg miz Gwengolo 1992, a voe gounezet gant tu Agostinho Neto, ha brezel diabarzh a voe adarre.\nDa-heul un eil emglev sinet e miz Du 1994 e Lusaka (Zambia) e voe savet ur gouarnamant unanet, hogen emgannoù a voe c'hoazh en tiriadoù diamantus ; ABU ha broioù ar C'hornôg a stalias un embargo war diamantoù Angola ha war ar skoazell vouedel en tiriadoù emsavet, ar pezh a zegasas reuz er poblañsoù nann-soudard.\nLazhet e voe Jonas Savimbi gant al lu angolat d'an 22 a viz Meurzh 2002 ; d'ar 4 a viz Ebrel e voe sinet un harz-tennadeg – echu e voe ur brezel diabarzh hag a oa padet 27 vloaz en holl, gant 500 000 a dud lazhet ha pevar milion a re all digêriet.\nWar-lerc'h Savimbi e voe lakaet unan eus e gamaladed, Isaias Samakuva (*1946) e penn ar strollad, a voe anavezet gant ar gouarnamant evel strollad eneber lezennel.\nRannet eo Angola e 18 proviñs.\n1 : Bengo\n2 : Benguela\n3 : Bié\n4 : Cabinda\n5 : Cuando Cubango\n6 : Cuanza Norte\n7 : Cuanza Sul\n8 : Cunene\n9 : Huambo\n10 : Huíla\n11 : Luanda\n12 : Lunda Norte\n13 : Lunda Sul\n14 : Malanje\n15 : Moxico\n16 : Namibe\n17 : Uíge\n18 : Zaire\n↑ Karta Dias de Novais, 1571 — (en) Linda M. Heywood & John K. Thornton, Central Africans, Atlantic Creoles, and the Foundation of the Americas, 1585-1660, Cambridge University Press, 2007 (ISBN 978-0-5217-7065-1)\nAngola · Brazil · Ginea ar C'heheder · Ginea-Bissau · Kab Glas · Mozambik · Portugal · São Tomé ha Príncipe · Timor ar Reter\nAndorra · Aod an Olifant · Aozadur ar Stadoù spagnat-hag-amerikan · Arc'hantina · Chile · Bro-C'hall · Bro-C'hres · Hungaria · India · Italia · Iwerzhon · Bro-Japan · Jorjia · Kanada · Katar · Luksembourg · Moris · Namibia · Perou · Republik Tchek · Rouantelezh-Unanet · Roumania · Senegal · Serbia · Slovakia · Spagn · Stadoù-Unanet Amerika · Turkia · Uruguay\nI – Lisbon · II – Praia · III – Maputo · IV – Brasília · V – São Tomé · VI – Bissau · VII – Lisbon · VIII – Luanda · IX – Maputo · X – Díli · XI – Brasília · XII – Ilha do Sal\nPortugaleg · Lennegezh portugalek · Kan e portugalek · Kanerien portugalek\nAdtapet diwar « https://br.wikipedia.org/w/index.php?title=Angola&oldid=1825196 »


Pajenn:Perrot - Bue ar Zent.djvu/620 - Wikimammenn\nPajenn:Perrot - Bue ar Zent.djvu/620\nsantez roza viterb\nPevare devez a viz Gwengolo\nFrederik II (1194-1250), mab-bihan an impalaer Frederik Baro-Rouz, a gollas e dad da dri bla, e vamm da bevar, hag a oe savet gant Innosant III, a oa neuze war Gador sant Per. Da c’houec’h vla warn-ugent, kurunen impalaered an Alamagn a oe laket war e dâl, gant ar pab Honorius III. Siouaz, an enor, an danve ha skanvadurez ar yaouankiz a reas d’ezan koll e benn, ha dont a reas da vezan, epad hanter-kant vla, spont an Europ ha rann-galon an Iliz. Ar pab Innosant IV hag an daou-c’hant hanter-kant eskob bodet endro d’ezan, en konsil-meur Lyon, er bla 1245, a renkas teurel an eskummunugen warnezan ha difenn ouz e zujidi senti ken outan. Ar gentel-ze, elec’h e wellât, nemet e lakat da vont falloc’h ne reas ken ; trei a reas a-du gant holl enebourien an Iliz ha lakat a reas an dispac’h da ziroll en Itali.\nHogen, en Viterb, kêr vihan war leveou sant Per, e veve en amzer-ze eur verc’hig, he hano Roza, digaset gant Doue evit frealzi ha difenn e vikel war an douar. Ne oa c’hoaz nemet eur bugel pa wiskas saë sant Fransez, ha raktal en em lakas da brezek d’he c’henvroïz. Hi ha ne oa bet biskoaz er skol, a oa awalc’h d’ezi sellet ouz he c’hroaz evit komz en eun doare ken helavar ma chôme mantret an dud gouiziekan, ouz he c’hlevet : anat oa d’an holl e komze ar Spered-Santel e-unan dre he genou. Distrei a reas eleiz a bec’herien ouz Doue, hag ober a reas, d’ar re eus he c’henvroïz a oa troet gant kostezen an impalaer, anzao o fazi. Diskuilhet e oe d’an hini a oa deut da c’houarn Viterb en hano Frederik, ha grêt e oe raktal d’ezi ha d’he zud kemer an tec’h. Roza a yeas neuze da Zoriano. Eno e prezegas adarre, hag embann a reas, zoken, e varvje hepdale an hini a rê brezel d’an Iliz. Ar pez a lavare a deuas da wir, rak an impalaer eskummunuget a varvas en Apuli, en deveziou war-lerc’h (1250), absolvet, war a greder, en e dremenvan, gant eskob Palerm.\nPa glevas Viterbiz oa maro Frederik, e kasjont e c’houarner da vale diwar o zro, ha Roza hag he zud a c’hellas dizrei d’ar gêr. Ar zantez a oe digemeret gant he c’henvroïz evel eur rouanez. Goulenn a reas digor en manati Santez-Mari-ar-Roz, mes ne oe ket grêt a zigemer d’ezi, ha prest goude e varve en ti he zud, d’ar 6 a viz meurz\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/620&oldid=140911 »


Diwan - Ar soubidigezh\nDegemer > Immersion\nBevañ ha deskiñ e brezhoneg\nC’hoari, deskiñ, kejañ, kontañ, c’hoarzin, bevañ…e brezhoneg ! Er skolioù Diwan emañ ar vugale soubet er brezhoneg. Graet vez eus « soubidigezh » ar fed bezañ soubet er yezh war ar pemdez. Gant se e teuer divyezhek e brezhoneg hag e galleg. Diazezet war sevenadur Breizh e tegas an divyezhegezh-mañ un digoradur sevenadurel ivez, war-zu ar yezhoù all dreist-holl ha magañ a ra danvezioù all desket er skol.\n« Graet eo ar skolioù Diwan evit ar brezhoneg, yezh naturel ar skol eo, a zispleg Ludovic Le Rû, rener skol Lannuon. N’eo ket ar vugale evel an dud gour hag o deus ezhomm eus geriadurioù evit deskiñ ar yezhoù. Pakañ a reont kement tra a zo nevez hag evito nevez eo ar brezhoneg. Ober a ra ar re vihan al liamm etre ar gerioù, ar bommoù-lavar ha buhez ar skol, evel se eo e reomp gant ar yezh en un doare naturel. » E-se e teu ar brezhoneg da vezañ ur benveg evit holl zanvezioù desket er skol met ivez, pouezus eo, da geñver c’hoarioù, pretioù, kejadennoù gant oadourien pe bugale all. Kement-mañ a zegas d’ar yezh he lodenn santadurel.\nKomzerien divyezhek oberiant\nGant ar soubidigezh e c’hello ar skolidi bezañ komzerien divyezhek oberiant, da lavaret eo bezañ ken barrek e brezhoneg hag e galleg. Gant se e c’hellont dibab ar studioù a garont e fin o amzer skol e Diwan. Dindan gevrat emañ ar skolioù gant an Deskadurezh Stad hag ar skolidi a heuilh an hevelep programm galleg hag en ur skol unyezhek.\n« Deskiñ ar yezh dre soubidigezh zo ur chañs evit ar vugaligoù dre ma’z eo aesoc’h dezho deskiñ ar yezhoù all, pezh a lavar Armelle Helou, mamm ur paotrig pevar bloaz dezhañ e Baod. Ne zesk ket ar vugale goustadikoc’h ar galleg. Gellout a ra tud ar vugale bezañ disoursi war se. Ar fed ez eo Diwan ur skol kevredigezhel dindan gevrat gant an Deskadurezh Stad a zegas un tamm fiziañs er bedadogiezh dre ma vez doujet d’ar programmoù dreist-holl. »\n> Da lenn testeni Armelle Helou, mamm ur paotrig pevar bloaz dezhañ e Baod\n« Pep munutenn zo prizius »\nDre ma ‘z eo ar galleg a vez komzet er familhoù ha tro-dro dezho alies, dre ma ‘z eo bet paouezet a-galz da dreuskas ar yezh e Breizh eo deuet ar skol da vezañ al lec’h pennañ evit treuskas a brezhoneg. Evit respont da se he deus Diwan dibabet an hentenn dre soubidigezh. Evit gwir, pouezus eo bezañ soubet er yezh ar muiañ posupl. Ha pa vefe ur skol dre soubidigezh e chom dister an amzer hirañ dre soubidigezh e buhez ar skolidi. Evit ur bugel er skol-vamm, ez eo 8% eus e amzer war ar bloavezh (740 eurvezh war 8 760 eurvezh) hag evit ul lisead·ez diabarzhad·ez eo 31% (1 730 eurvezh). « Ne dremenomp ket kement se a amzer er skol, neuze pep munuten zo prizius, kement digarez zo mat evit implij ar brezhoneg ha desket vez ivez en trepas, er prevezioù ha war ar porzh… » a lavar Ludovic Le Rû.\nKomzerien pe get o deus tud ar vugale ur gefridi pouezus o tisplegañ d’o bugale perak o deus dibabet ar raktres pedagogiezh-mañ, o vroudañ anezho hag a-wechoù ivez o piaouañ ar brezhoneg en-dro er c’hentelioù noz pe stummadurioù evit an oadourien.\nKadarnaet eo efedusted ar c’helenn dre soubidigezh gant Rektordi Akademiezh Roazhon\nKadarnaet eo bet se gant div briziadenn kaset gant Rektordi Akademiezh Roazhon e 2018 ha 2019 : efedusoc’h eo ar c’helenn dre soubidigezh evit reiñ tu d’ar skolidi da vezañ gwir vrezhonegerien. E Diwan omp sur abaoe ouzhpenn 40 vloaz eus efedusted ar c’helenn dre soubidigezh ha kardanaet eo se gant disoc’hoù 2019.\nE CM2 e vez tizhet al live A2 e brezhoneg gant 98% eus skolidi Diwan pa n’eus nemet 74% eus bugale klasoù divyezhek a barelezh er skolioù publik ha katolik a dizh an hevelep live. Al live A2 tizhet gant bugale 10-11 vloaz a dalv int « implijerien diazez », gouest int da gompren bommoù lavar implijet ingal ha da gejañ war danvezioù boutin ha boas.\nWar an hevelep priziadennoù en trede klas eo brasoc’h c’hoazh an diforc’h etre an hentennoù. Tizhet eo al live barregezh B2 gant 65% eus skolidi Diwan tra ma n’eus nemet 26% eus skolidi ar publik divyezhek a barelezh ha 18% eus skolidi an hentenn gatolik a barelezh a dap a live-mañ. Ul live etre eo al live B2. Gouest eo an den da gompren ar pep pouezusañ eus un destenn pe eus ur gaozeadenn war un danvez fetis pe get. Gouest eo da gelaouiñ war an taol hag en un doare aes, lavar e soñj ha keñveriañ degouezhioù zo.\n> Evit gouzout hiroc’h war priziadenn bugale CM2\n> Evit gouzout hiroc’h war priziadenn bugale trede klas\n> Evit gouzout hiroc’h war framm european boutin evit ar yezhoù\nGerioù-alc'hwez stag : soubidigezh divyezhegezh


Sant Fransez hag ar Bleiz a Eugubio - Wikimammenn\nSant Fransez hag ar Bleiz a Eugubio\nA. Lefournier ha Ian Salaun, 1889 (p. 413-416)\n◄ Skiant vad Sant Fransez hag ar Bleiz a Eugubio Ar preon glas ►\nSant Fransez hag ar Bleiz a Eugubio.\nSant Fransez, an den-ze kel leun a garantez Doue hag a garantez an nessa, a entente, ervez an dud euz he amzer, iez al labouset hag al loenet all, hag a gomze ouz an oll grouadurien evel ma comz an dud etrezho. Epad ma edo o chom e kær Gubbio, e tigouezaz eur bleis da deleur ar spont hag ar strafuil dre ar vro. Ar bleis-ze a ioa eur pez loen, eul loen criz ha counnaret. Sailla a rea var ar chatal ha var an dud. Ar vugale ne gredent mui mont er meaz euz ho ziez da ober ho c’hoariou, nemet crog e vijent e dillad ho mam, hag ar vam ne voa nemeur dinec’hoc’h eget ar vugale. An dud vras zoken a grene pa veze red dezho mont pell dioc’h an ti.\nSant Fransez, o velet kementse, a falvezas dezhan tenna ar strafuil-ze divar dud ar c’harter. Mont a ra da glask ar bleis. D’he heul ez a eur vanden dud euz ar re grea ha disponta, ha gantho oll pep a venvek mad en ho dorn ; c’hoaz e choment pell var lerc’h ar zant hag e crenent. Ep dale e clever al loen gouez o loskel eur iudaden skiltruz, hag o tont a lamou etrezeg ar re a iea d’he glasc, digor he c’hinou gantha o tiskuez diou renkat skilfou hir ha lem, ha daoulagad ruz evel daou guef tan. Iudal a rea evel eul loen criz ha counnaret ma zoa. Kement a ioa eat da heul Sant Fransez a gemeraz oll an tec’h. An den Doue epken a ia etrezeg ar bleiz, en eur bidi, a zao he zorn hag a ra sin ar groas. O velet ar vreac’h-ze savet d’he vennigen, o clevet mouez ar zant, ar bleiz a zerr he c’hinou, hag a deu reiz, sioul ha sentus da c’hourvez ec’harz he dreit evel eur c’hi pe eun danvad.\nNeuze ar zant a lavaras d’al loen fero : « Cleo, va breur bleis, gouzout a rez ec’h eus great torfejou ep niver. Loenet ep niver, crouadurien an aotrou Doue ac’h eus lazet, draillet, dispennet, tud zoken, hag hi great dioc’h imach da grouer, ac’h eus gouliet ha lonket. Ne dlefe beza nemet ar maro evidout. Mad ! me da bardon, hag a ia da lacat ar peoc’h etre an dud ac’hann ha te. Iviziken ne ri droug ebet dezho na d’ho loenet, hag an dud-ma hag ho chas ne redint mui var da lerc’h. Otreal a ri-te ober ar peoc’h evelse ? »\nAr bleiz a blegaz he benn evit diskuez ec’h asante.\n— Mar grez ar pez a lavaran dit, e vezo roet da vouet dit bemdez.\nAr bleiz-ze a vevas daou vloaz er c’his-se, o vale dre gær, o vont euz an eil dor d’eben da glasc he dam. An oll bras ha bihan, a rea stad anezhan. Dor ebet ne voa serret outhan ; ar vugale a iea var he lerc’h da c’hoari ganthan. Canv a voue e kær Gubbio pa varvaz al loen-ze en devoa great kement a aoun dezho guechall. — Setu eno hag a ziskuez ar gallout en doa Sant Fransez dirag Doue, hag ar guel euz ar bleiz-ze deut da veza ken dizroug hag eun oan, a c’hounezas da Zoue calonou eun niver braz a bec’herien.\nAdtapet diwar « https://br.wikisource.org/w/index.php?title=Sant_Fransez_hag_ar_Bleiz_a_Eugubio&oldid=162630 »\nKemmoù diwezhañ degaset d'ar bajenn-mañ d'an 22 Mae 2020, da 09:07.


Pajenn:Instructioneu santel ar er gurionnéeu principal ag er religion, 1790.djvu/499 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/499\n3.° Méritét hun nès er bouis a golèr hac a vangeance hun Doué : ne fehèmb quet hun hunan gobér satisfaction antiér d’é justice eit hur péhedeu. Mæs er Sacrifice ag en Overèn en dès ur briz hemb som eit distannein colèr hun Tad, eid arrest é vangeance, eit désarmein é justice, a pe offramb dehou Corv ha Goaid adorabl é Vab, péhani e hum laqua bamdé ar en Autær itré é justice ha ni, hac e offr hoah bamdé er méritt ag é Bassion eit satisfaction aveid-omb. Ne oulèn guenemb meit ma hassistehèmb ér Sacrifice-ze guet contrition ha guet er santimanteu en doai el Lair mat doh er Groès.\n4.° Dobér hun nès a græceu hac a bep-sort secourieu ér vuhé-men : n’eèllamb receu nitra guet Doué meit dré Jesus-Chrouist : rac-ce én Overèn ni e offr d’en Tad Éternel é Vab carantéus, eit goulèn dré-d’ou ha guet-t’ou en ol græceu ha secourieu a béré en hun nès dobér, pé ni ou goulèn aveid er-ré-ral.\nEl-ce ni e gav én un taul ér Sacrifice ag en Overèn er moyandeu excellantan d’adorein Doué, d’en trugairicad, de dènnein ar-n’amb é visericord, (en Overèn cleuét guet Fé e véritt demb er remission a hur péhedeu veniei, hac en dispositioneu necessær eit hur boud ér Sacremand a Bénigèn er pardon a hur péhedeu marvel), ha d’hur boud er secourieu necessær, non pas hemb quin aveid-omb, mæs memb aveid-er-ré-ral. Rac er Sacrifice e zou offrét eid en ol dud, é spécial\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/499&oldid=129069 »


Max Weber a oa bet ganet d'an 21 Ebrel 1864 ha marv e oa d'ar 14 Mezheven 1920. Alaman e oa.\nUr sokiologour hag un ekonimokour e oa. Par eo da Vilfredo Pareto, Émile Durkheim, Georg Simmel ha Karl Marx evit a sell ouzh ar sokiologiezh arnevez.\nMax Weber eo krouer sokiologiezh ar c'hompren da lavaret ur sokiologiezh m'emañ an dalvoudegezh a lak an dud da sichenn o oberoù evel penn-kaoz an ober sokial.\n2 E-pad ar brezel bed\nMax Weber hag e vreudeur e 1879\nHir e veze kavet e amzer gant Max Weber pa oa er skol. Daoust da se e lenne forzhik (Cicero, Kant, Machiavelli, ha me a oar me). E-kichen ar skol en deus graet e vad eus preder an dud gouiziek pedet gant e dad er gêr. Goude e Abitur (par d'ar vachelouriezh) ez eas da skol-veur war ar gwir e Heidelberg. Ouzhpenn d'ar chentelioù war ar gwir e heulie ar c'hentelioù ekonomiezh politikel, prederouriezh, istor, doueoniezh.\nE 1883, anezhañ 19 vloaz ez eas da Strasbourg evit ober e goñje. Un eil familh a gavas eno. E voered a roas bod dezhañ hag eskemm a reas kalz gant he fried, Hermann Baumgarten, un istorour. Hemañ ne oa ket evel e dad : a-enep ar politikerezh marc'hata gant Bismark e oa Baumgarten.\nE-pad ar brezel bedAozañ\nPa voe kroget gant ar brezel bed kentañ e oa 50 vloaz Weber. Goulenn a reas bezañ galvet memes tra. E-pad ur frapadig e reas war-dro merañ eizh ospital tro-dro da Heidelberg. Kregiñ a reas gant e raktres meur : ur studiadenn sokiologiezh keñveriet gant relijionoù ar bed.\nE 1918 e oa e-touez ar re a save a-enep an trec'h hag unan eus dileuridi alaman e voe o varc'hata hag o sinañ Feurskrid Versailhez. Kemer a reas perzh er bodad karget da skrivañ bonreizh Weimar. Pa oa an dispac'h o sevel e voe unan eus krouerien ar Strollad Demokrat.\nE 1920 e varvas Max Weber a daol-trumm, diwar un danijenn skevent na oa ket bet pareet mat. Fin rummad kentañ ar sokiologourien eo rak Émile Durkheim ha Georg Simmel a varvas nebeut a-raok (1917 ha 1918).\nMax Weber e 1917\nAn den gouiziek hag ar Politikerezh\nEtik protestant ha spered ar c'helavouriezh\nMax Weber et la rationalisation des activités sociales, gant J.-P. Noreck\nPlas Max Weber e gweledva Frañs, gant M. Pollack\nAdtapet diwar « https://br.wikipedia.org/w/index.php?title=Max_Weber&oldid=1635691 »\nDernière modification le 13 Ebr 2015, à 23:05


Pajenn:Perrot - Bue ar Zent.djvu/693 - Wikimammenn\nPajenn:Perrot - Bue ar Zent.djvu/693\nan den eurus charlez bleiz\nnoaz pe war ar c’hoad ; ouspen d’an deiou merket gant an Iliz, e yune daou zevez er zun ha derc’hent holl goueliou ar Werc’hez ; karet a rê lakat e gorf en pinijen, evel ma kar ar re-all lakat o re en o êz.\nKinnig a reas e zukach, hag en em rei a reas e-unan, korf hag ene, d’an hini a zo roue ar rouane hag ôtrou an ôtrone. Bemde e lavare e vrevier gant unan eus ar veleien a veze bepred ouz e heul ; pedi rê evit Breiz, evit ar zoudarded maro o tifenn e wiriou hag evit e enebourien ; bemde e kleve diou oferen, ha gwell oa gantan koll eur c’hastel pe eur gêr eget koll eun oferen, rak eur gêr, emezan, a c’honezer anezi adarre gant sikour Doue, elec’h eun oferen, eur wech lavaret, n’he c’haver ken ; bep noz ec’h ee da govez arôk mont da gousket, ha lavaret a rê ne dlee ket eur c’hristen mont en e wele en stad a bec’hed. Tostât a rê alïes, an daerou en e zaoulagad, ouz tôl ar Zakramant meulet ra vezo.\nTroet oa d’ober vad d’an ilizou, da welet ar glanvourien, da wiskan ar beorien, da zifenn an intanvezed, da zevel an emzivaded, da zispartian ar gwir diouz ar gaou. Gant aon da vont eneb d’al lealded, e tastume endro d’ezan an dud ar gouiziekan war giziou ha lezennou ar vro. Karet a rê e bobl, ha poaniet oa o welet ar reuz a jache ar brezel warnezan, mes aliou e bried a vire outan da blegan d’e genderv.\nKalonek oa en emgann ; en de ma oe prizoniet gant ar Zôzon, er Roc’h, d’an 20 a vezeven 1347, daoust d’ar seitek gouli en devoa bet, e stourmas evel eul leon, epad div heur dioustu, harpet ouz eur voger goz, war dosen ar Mêzou ; ha pa gouezas hanter-varo, ne fellas ket d’ezan rei e gleze d’eur Zôz, mes d’eur Breizad eus kostezen Montfort.\nAr c’hollou a goueze warnezan n’hen lakent ket d’en em glemm eus an Otrou Doue. Lavaret a rê alïes : « Ra vezo binniget Doue en pep tra : Benedictus Deus in omnibus. »\nPa deuas d’ar gêr eus a Vro-Zôz, goude bezan bet dalc’het eno seiz vla, ec’h eas war e droad, en kreiz ar goanv, dre an erc’h hag ar skorn, eus ar Roc’h da Landreger, da bardonan da ve sant Erwan. An dud ouz hen gwelet o tremen, a lede pallennou war an hent dre drue outan, mes hen a droe diwarne evit en em gastizan muioc’h-mui.\nDa Ouel-Mikêl 1364, goude bezan bet diou wech o kovez, klevet diou oferen ha bet o kommunian, ec’h eas da stourm ouz e enebourien en lanneier Alre ; eno, eur Zôz a skoas\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/693&oldid=140991 »


Pajenn:Perrot - Bue ar Zent.djvu/517 - Wikimammenn\nPajenn:Perrot - Bue ar Zent.djvu/517\nsant visant a bol\nZoue ha klask a rê heuilh e skouer, en pep lec’h ha bemde, ha netra ken.\nEn e yaouankiz e oa eun den ter ; mes kemer a reas ar c’hiz vat da chom hep lavaret eur ger, keit ha ma verve ar gwad en e galon, hag en doare-ze e plegas e dech fall, hag e teuas da vezan eur beleg ken hegarat ma ne deue den d’e gaout ha ne vije laouen o vont digantan.\nMervel a reas en Sant-Lazar, en Pariz, d’ar 27 a viz gwengolo 1660, en e bevare bla ha pevar-ugent. Klemant XII, o klevet ar vrud eus e vertuziou, eus e veritou hag eus e viraklou, a lakas e hano war roll ar zent, d’ar 15 a vezeven 1737, hag a c’hourc’hemennas ma vije grêt e ouel d’an 19 a viz gouere.\nLeon XIII, war c’houlenn eun niver bras a eskibien, a hanvas anezan da batron an holl oberou a drugare.\nD’ar varn divezan, Jezuz a lavaro d’ar re a vezo en tu deou d’ezan : « Deut, tud binniget ma Zad, kemeret peurz er rouantelez a zo bet ôzet evidoc’h adalek ar penn kentan eus ar bed. Rak naon am eus bet. hag ho peus roët d’in da zibri ; sec’hed am eus bet, hag ho peus roët d’in da evan ; divroad oan, hag ho peus ma repuet ; noaz oan, hag ho peus ma gwisket ; klanv oan, hag oc’h deut d’am gwelet ; er prizon e oan hag oc’h deut d’am c’haout. »\nNeuze ar re vat a responto d’ezan : « Otrou, pegouls hon deus-ni ho kwelet o kaout naon, hag hon deus ho maget ; o kaout sec’hed, hag hon deus roët d’ec’h da evan? Pegouls hon deus-ni gwelet ac’hanoc’h divroad, hag hon deus ho repuet, noaz, hag hon deus ho kwisket ? Pegouls c’hoaz hon deus ni gwelet ac’hanoc’h klanv, pe er prizon, hag omp deut davedoc’h ? »\nHa Jezuz a lavaro d’eze : « En gwirione, me a lavar d’ec’h, bep gwech m’ho peus grêt an dra-ze d’ar bihanan eus ma breudeur, d’in ma-unan ho peus hen grêt. »\nSant Vaze XXV.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/517&oldid=140796 »


Kaozeal:Tomaz - Wikipedia\n"Feizoniour a lavar katoliked zo" dwb sant Tomaz Akwino. Fozh petra !!! ===)gant an Iliz katolik ez eo sant patron ar feizoniourion. Amañ c'hoazh ur skouer eus kristengasaerezh ar wiki brezhonek. Ne reizhan ket : ret eo er c'hontrol lezel evel m'emañ evel ur skouer eus tro spered saverion seurt GEVIER. Pa vez anv a santelezh ez eus anv a ganonizadur, eus pezh a lavar an Iliz . Ali "Katoliked 'zo" n'en deus ster ebet rak ma ne anavezont ket pezh a lavar an Iliz katolik... n'int ket mui katolik, setu aze !\nN'eo ket gwall gristen an doare-se da zifenn ar gristeniezh. Meur a dra a c'hallez ober ez-reizh :\n• na damall ar Wiki brezhonek, pa damallez an holl dud a skriv ennañ, kristenien pe get, a skriv a-zivout ar feiz kristen pe get ;\n• reizhañ ar pezh a zo ur fazi da 'z meno, gant daveennoù resis ;\n• lenn Saint Thomas d'Aquin evel am eus graet, kent\n• sevel ar bajenn Sant Tomaz de Akwino a ra diouer d'ar Wiki-mañ ;\n• sinañ da evezhiadennoù, dre onestiz ha doujañs evit da nesañ, evel m'eo dleet pa vezer kristen pe get. T42N24T (kaozeal) 1 Her 2012 da 22:23 (UTC)\nHervez ho soñj "n'eo ket gwall gristen an doare-se da zifenn ar gristeniezh"\nRepont : Paour kaezh den. 1. n'eus ket anv aze eus bezañ kristen pe get. 2. N'eo ket eus kristeniezh eo ez eus anv kennebeut\nda heul : it dre "c'hwi" ganin pa n'hoc'h anavezan ket, un afer a sevended ez eo. Ar wiki brezhonek a zo meret gant unan bennak ha ne ra ket e labour pa lez dalc'hmat traoù enep kristen er pennadoù. Eñ a zerc'houez ar wiki-mañ setu em eus ar gwir da lavarout pezh a sonjan dwb ar wiki : ne zouj ket bepred ouzh ar gristenion, ouzh o feadra war bep tachenn. Reizhañ a ran ur wech an amzer met n'on ket evit reizhañ amañ pa 'z eo ur skouer a gristengaserezh anat : deoc'h da ober. Ganin em levraoueg emañ summa Sant Tomaz. E studiet em eus e-pad ma studioù beleg hag e ran c'hoazh, salaokras. Arabat deoc'h c'hoari ho kelenner bihan ganin-me. Ar bajenn sant Tomas da Akwino a reot hoc'h unan , pe me, pe unan all, ENO N'EMAñ KET AN DALC'H. Sinet eo ma evezhiadennoù mar plij ganin, ne ra van ebet en afer.\nAdtapet diwar « https://br.wikipedia.org/w/index.php?title=Kaozeal:Tomaz&oldid=1332928 »\nKemmoù diwezhañ degaset d'ar bajenn-mañ d'an 2 Her 2012, da 10:40.


Llywarch y Nam - Wikipedia\nLlywarch y Nam (war-dro 1150 - 1160) a oa ur barzh-lez en XIIvet kantved e lez Powys. N'anavezer nemet ur varzhoneg gantañ.\nEvel gant Llywarch Llaety, n'anavezomp nemet ur pezh eus e oberenn, ur meulgan da Llywelyn ap Madog, mab henañ ha hêr Madog ap Maredudd eus Powys, a voe lazhet tost war-lerc'h marv e dad en 1160.\nKement-se, ha bout o anvioù damheñvel, a ro da soñjal e c'hallfe Llywarch y Nam ha Llywarch Llaety bezañ lesanvioù roet d'ur barzh hepken, met n'oar ket evit prouiñ.\nUr varzhoneg da drugarekaat Llywelyn ap Madog eus reiñ kon-hemolc'h en un dornskrid, dastumad englynion, eo ar pezh nemetañ en anv Llywarch y Nam.\nAdtapet diwar « https://br.wikipedia.org/w/index.php?title=Llywarch_y_Nam&oldid=1924870 »


Zombicide e-pad ar Pyrkon 2015 Poznań\nZombicide, zo ur c'hoari taol kenstroll gant zombied, savet gant Guillotine Games. Lañset eo bet goude ur c'hampagn rastellañ arc'hant dre Kickstarter gant an embanner CoolMiniOrNot. Rastellet e oa bet 781 597$ gant 5258 poster arc'hant.\nEr c'hoari, pep c'hoarier (betek 6 anezho) a vestroni eus unan betek pevar (ma c'hoari e-unan) "dreistbever", denel, en ur gêr aloubet gant zombied. En gwirionez an "dreistbeverien" a dro da "chaseourien" zombied a-feur ma pad ar c'hrogad. Ret eo d'ar skipailh memestra kaout ur c'hempouez etre dreistbevañ ha lazhadegañ zombied: dre ma ya ar zombicide war-raok, al "live dañjer" a ya war uhelaat hag an niver a dud klañv a ya war-gresk. Forzh peseurt fazi a c'hell lakaat ar c'hrogad da vont d'ur c'holl.\nMeur a heuliad a zo bett krouet hag o deus graet berzh: Prison Outbreak, Rue Morgue, hag unan doare moliac'h Zombicide: Black Plague, an holl anezho o vezañ bet embannet gant CoolMiniOrNot. Ar frañchiz en deus bet rastellet 9 153 036$ en holl dre Kickstarter d'ar 7 a viz Gouhere 2015. Zombicide: Black Plague, ar 4e c'hoari en heuliad, eo ar c'hoari taol en deus rastellet ar muiañ a arc'hant dre an doare Kickstarter.\nZombicide - koulzad 1\nAdtapet diwar « https://br.wikipedia.org/w/index.php?title=Zombicide&oldid=1814289 »\nKemmoù diwezhañ degaset d'ar bajenn-mañ d'an 10 Kzu 2018, da 16:43.


Pajenn:Sales - Introduction d’ar Vuez devot.djvu/121 - Wikimammenn\nPajenn:Sales - Introduction d’ar Vuez devot.djvu/121\nem retira ennàn spirituelamant hac evit ma chalfe vaqui d’ar solitud ha d’ar retret santel-mâ eus ar galon etouez an afferou exterieur. Hac ac’houdevez pa veze attaquet gant ar bed, ne receve incommodite ebet diountâ ; abalamour, emezi, ma en em anferme en he c’habinet interieur, eleac’h ma en em gonsole gant he fried celestiel. Evelse ivez pelloc’h e roe avis d’he bugale spirituel da ober ur gampr en o c’halon evit chom enni.\nEn em dennit a speret aviziou eta en ho calon , evit ma viot eno separet diouz an dud, ha ma c’hellot treti gant Doue calon ouz calon evit hoc’h ene, o lavaret ec’his David ; beillet em eus hac oun en em rentet henvel ouz ar pelican er solitud ; edon evel ma vezur gaouen er c’hoz edifiçou hac evel ma vez ur filip e-unan en doen : Ar c’homsou-mâ, ouzpen ar sinification literal anezo, pe dre hini e tisquezont penaus e quemere ar Roue bras-se un heur bennâc aviziou evit chom en e bart e-unan da gontempli traou spirituel, a ro deomp c’hoaz da entent, hervez ar sinification mystic anezo, teir seurt retret excellant, hac evel teir hermitaich pe en re ec’hellomp exerci hor solitud diouz an imitation eus hor Salver, pehini var menez Calvar a oue ec’his ar Pelican eus ar solitud, pehini a lavarer, a rent gant e c’hoad ar vuez d’e laboucet munut pa vezont maro : en e c’hinivelez en ur c’hraou desert e oue\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/121&oldid=101852 »\nKemmoù diwezhañ degaset d'ar bajenn-mañ d'an 16 Mae 2017, da 22:40.


Ur gouriz-garigelloù, pe doug-garigelloù, zo ur pezh dilhad-dindan evit ar merc'hed, anezhañ ur seurt gouriz lakaet a-us d'an divlez, ha garigelloù staget outañ, da zerc'hel loeroù. Ne vez douget nemet gant ar merc'hed a wisk loeroù eta.\nJasmine Sinclair o tougen diardoù ur gouriz-garigelloù\nBrav ne vez ket atav\nN'eo ket gwir ar vojenn e vije bet ijinet gant Gustave Eiffel.\nE gwirionez eo bet ijinet en 1876 gant Féréol Dedieu, un oberour korfkennoù, abalamour ma veze kavet diaes ha diyac'h gant maouezed zo dougen ar garigelloù kozh a zalc'he o loeroù hag a vire ouzh ar tremen gwad en o gwazhied. Met ar garigelloù giz nevez, stag ouzh ar gorfkenn ne vezent ket kavet brav a-walc'h, hag e Bro-Saoz hepken eo e rejont berzh adalek 1893.\nPaul Poiret, kemener-meur er bloavezhioù 1930, a vrudas ar gouriz, met skeudenn ar film Der Blaue Engel (An ael glas) ma weler Marlene Dietrich o tiskouez he divhar hag he gouriz-garigelloù a vrudas anezhañ muioc'h c'hoazh. E-kerzh an eil brezel-bed ne voa ket kaoz anezhañ nemeur, ne oa ket troet an dud gant ar c'hiz kement-se. Goude ar brezel e veze skignet o loeroù niloñs gant Stadunaniz, ha brud fall a deuas war ar garigelloù hag o gouriz: arouez ar gisti e oant deuet da vezañ.\nPa zeuas giz ar vrozhig berr-berr er bloavezhioù 1960 ne soñjed ken nemet el loeroù-gaol. E-maez ar c'hiz e oa aet gouriz ha garigelloù, met gant Chantal Thomass e voe klasket reiñ ton adarre d'an dilhad-dindan hoalus evit ar maouezed a-zoare. Adalek ar bloavezhioù 1980 ne reas o brud nemet kreskiñ.\nFilmoù zo o deus graet brud d'ar gouriz-garigelloù: Der Blaue Engel evel-just, pe Tacones lejanos (gant Pedro Almodóvar) ma weler gwazed o wikañ seurt dilhad. En ur film kalz disteroc'h, Lunes de fiel, e weler Emmanuelle Seigner o wiskañ an dilhad-dindan-se graet, evit-doare da vagañ sorc'hennoù gwazed, o wiskañ loeroù ha gouriz-garigelloù dindan he mantell-c'hlav.\noberour dianav, Lingerie, Parkstone, 2005 (ISBN 1859959687)\nLiliane Sztajn, Histoires du porte-jarretelles, La Sirène Sources, « Sirène Beaux Livres », 1996 (ISBN 2847870040)\nLes dessous du porte-jarretelles, Briand/Laffont\nAdtapet diwar « https://br.wikipedia.org/w/index.php?title=Gouriz-garigelloù&oldid=1992374 »\nKemm diwezhañ d'an 11 Mae 2022 da 16:58\nKemmoù diwezhañ degaset d'ar bajenn-mañ d'an 11 Mae 2022, da 16:58.


Lanvezhon - Wikipedia\n12 265 ann. (2019)\n48° 11′ 20″ Norzh\n1° 38′ 41″ Kornôg / 48.188979, -1.644859\nbihanañ 27 m — brasañ 90 m\nLanvezhon (Galleg: Betton; Gallaoueg: Beton) a zo ur gumun eus Breizh e departamant Il-ha-Gwilen.\n5 Monumantoù heverk\nErwan Vallerie ː Betonis, 1138; Bettonis, 1152\nDont a ra an anv brezhonek diwar brezhonekadur ar stumm koshañ anavezet eus an anv ((Ecclesiam de) Monasterio Bettonis) (latin, 1152). Hervez Guillotin de Corson e vefe "Betton" diazezer al lec'h santel-se.\nEn aour, e groaz krouget en sabel, ur vrizhenn erminig en sabel ouzh pep konk\nArdamezioù ar priodi koz benediktan\n84 gwaz a gollas o buhez abalamour d'ar brezel hervez monumant ar re varv, d.le. 4,37% ag ar boblañs hervez an niveradeg bet graet e 1911; daou anezhe a varvas d'an 22 a viz Eost 1914 en Emgann Rossignol e Belgia.\nD'an 9 a viz Even 1944 e kouezhas ur c'harr-nij Lancaster BI marilhet LL841 ha kodet VN-O eus ar 50th Squadron Royal Air Force eus aerlu ar Rouantelezh-Unanet e "La Foye" e Lanvezhon gant seizh nijour en e vourzh; lazhet e voent holl, douaret int e bered ar C'hommonwealth Bayeux War Cemetery e Calvados (Bro-C'hall)\nD'ar 1añ 1944 e voe dieubet Lanvezhon gant ar 4 Rannlu Hobregonet SUAat o tont eus Normandi.\nBrezel Aljeria: mervel a reas ur milour e miz Du 1959 en ur gwall-zarvoud en Ouled Ali.\nIliz katolik Sant-Varzhin, 1869-1874.\nKerzu 1919 ?? M. Auffray -\n1971 1983 Jean-François Tourtelier\nMeurzh 1989 Meurzh 1995 Jean-Claude Heslot Dehoù-diseurt\nMeurzh 1995 Mae 2020 Michel Gautier PS\nMae 2020 → bremañ Laurence Besserve PS\nSimone Morand (1914-2011), renerez an ekomirdi e Moñforzh ha dastumerez kanaouennoù, rekipeoù ha gwiskamantoù.\nGevellet eo Lanvezhon gant\nMoretonhampstead (Bro-Saoz) abaoe 1997\nAltenbeken (Bro Alamagn) abaoe 1993\nGrodzisk (Polonia) abaoe 2000\nBaberino Di Mugello (Italia) abaoe 2004\nLanvezhon war Geobreizh\nLec'hienn ofisiel Lanvezhon\nKomite gevelliñ Lanvezhon\n↑ « Bezon » e geriadur divyezhek Hemon-Huon, Al Liamm 1997, met « Lanvezhon » er memes geriadur, emb. 2002.\n↑ Bombezadegoù en noz etre an 8 hag an 9 a viz Even 1944\n↑ (fr) « Betton. Laurence Besserve devient maire de la commune », Ouest-France, 29 Mae 2020\nAdtapet diwar « https://br.wikipedia.org/w/index.php?title=Lanvezhon&oldid=1971994 »


Xuetes - Wikipedia\nEl Segell, karter ar Xuetes en Palma, en ruz.\nAr Xuetes ([ʃu'ətəs] e katalaneg) pe Chuetas (e spagnoleg) zo ur stroll kevredigezhel en enez Mallorca, diskennidi eus darn eus yuzevien an enez a oa troet da gristenien, hag a zo chomet emouez eus o orin a-hed an istor, dezho anvioù-tiegezh hag a zo e-touez re an dud a zo bet heskinet goude tamallet dezho gant an Ofis Santel bezañ bet yuzevien e kuzh e dibenn ar XVIIvet kantved.\nBet int lakaet a-gostez, ha betek deroù an XXvet kantved, e timezent kenetrezo. Entre 18.000 hag 20.000 eus an dud-se a zoug darn eus an anvioù-tiegezh-se e Mallorca.\n1 An anvioù-tiegezh\n2.1 Kristenien nevez (1391-1488)\n2.2 Deroù an Inkizision spagnol (1488-1544)\nAn anvioù-tiegezh[kemmañ | kemmañ ar vammenn]\nVicente Ferrer, a strivas da gristenaat ar yuzevien.\nSede an anvioù-tiegezh a zo Xuetes: Aguiló, Bonnín, Calle, Cortès, Fortesa/Forteza, Fuster, Martí, Miró, Picó, Pinya/Piña, Pomar, Segura, Tarongí, Valentí, Valleriola, ha Valls. Ar re-se eo ar re a chom eus ur gumuniezh kristenaet (conversa) kalz brasoc'h : e kaieroù ar c'hristenekadurioù, etre ar XIVvet ha XVvet kantved, hag e re an Ofis Santel, eus dibenn ar XVvet ha deroù ar XVIvet, a gaver enne ouzhpenn 330 anv-tiegezh etre ar yuzevien kristenaet hag an dud kondaonet dre an abeg a yuzeviñ en Mallorca. Un dra souezhus avat o deus kavet an enklaskerien: anvioù all zo c'hoazh a orin yuzev splann, hag ar re-se n'int ket gwelet evel diskennidi yuzevien, na xuetes, evel Abraham, Amar, Bofill, Bonet, Daviu, Duran, Homar, Jordà, Maimó, Salom, Vidal ha re all c'hoazh.\nBezañ bet kristenaet n'eo ket trawalc'h da vezañ xuete eta; ret eo ivez bezañ anavezet evel xuete en eñvor an dud all, dre an orin hag an tiegezh. Ar xueted eta, a zo holl diskennidi eus yuzevien kristenaet, hogen an holl ziskennidi eus yuzevien kristenaet n'int ket xueted.\nSkoed implijet gant an Ofis Santel en Mallorca.\nKristenien nevez (1391-1488)[kemmañ | kemmañ ar vammenn]\nBetek dibenn ar XIVvet kantved e veze roet bec'h gant an iliz katolik e mallorca da gristenaat yuzevien an enez, met dister e oa frouezh he strivoù ha kemm ebet ne c'hoarvezas er gevredigezh. Kemm avat a deuas adal 1391, pa veze arsailhet ar c'harterioù yuzev, ha pa deuas Sant Vicente Ferrer en 1413 da brezeg, ha pa voe peurgristenaet yuzevien Mallorca, en 1435.\nDeroù an Inkizision spagnol (1488-1544)[kemmañ | kemmañ ar vammenn]\nGwelout ar pennad Inkizision spagnol.\nEn 1488, pa oa bev c'hoazh ar re ziwezhañ eus an dud kristenaet e 1435, e tegouezhas e Mallorca an inkizitourien gentañ al lez-varn nevez savet gant ar Rouaned katolik a oa da-vat o klask aozañ ur stad vroadel war diazez ur relijion hepken.\nE-pad Brezel Spagn ez eas a-du un toullad Xueted gant emsavadeg Franco hogen ar re all a oa a-du gant ar republikaned a voe heskinet gant an diktatour. E deroù ar bloavezhioù 1940, dindan levezon ar Falange Española ha hini nazied Alamagn, e voe aozet enklaskoù ha savet listennadoù anvioù evit prientiñ treuzdougen tud d'ar c'hampoù-diouennañ. A-hervez e vije bet savet gant an eskob Josep Miralles Sbert kement a gaieradoù anvioù ma ne c'halljod ket o implij.\nAdtapet diwar « https://br.wikipedia.org/w/index.php?title=Xuetes&oldid=1637314 »\nKemmoù diwezhañ degaset d'ar bajenn-mañ d'an 14 Ebr 2015, da 00:00.


64 130 pennad emeur o sevel bremañ e rann vrezhonek an holloueziadur.\nDoare an 19 a viz Meurzh 2018 ha Keleier ar vro.\n18 a viz Meurzh : addilennet eo Vladimir Poutin (skeudenn) da brezidant Kevread Rusia.\n18 a viz Meurzh : kemeret eo kêr Efrîn, e Kurdistan Siria, gant arme Turkia hag ar strolladoù armet kevredet gantañ.\n12 a viz Meurzh : hanter-kant den zo lazhet en ur gwallzarvoud karr-nij en aerborzh Kathmandu, e Nepal.\n11 a viz Meurzh : dont a ra Sebastián Piñera da vezañ prezidant republik Chile evit an eil gwech.\n4 a viz Meurzh : ar Movimento 5 Stelle eo ar strollad a dap ar muiañ a vouezhioù e dilennadeg kannaded Italia.\n2 a viz Meurzh : un 30 bennak a dud zo lazhet e tagadennoù gant islamourien e Ouagadougou, kêr-benn Burkina Faso.\n26 a viz C'hwevrer : ouzhpenn 30 den zo bet lazhet gant ur c'hren-douar e Papoua Ginea-Nevez.\n25 a viz C'hwevrer : klozet eo ar C'hoarioù Olimpek goañv e Pyeongchang, e Sukorea.\n18 a viz C'hwevrer : kouezhet ez eus un nijerez eus ar gompagnunezh "Iran Aseman Airlines" er menezioù Dena, en Iran.\n15 a viz C'hwevrer : goude dilez Jacob Zuma e teu Cyril Ramaphosa da vezañ prezidant republik Suafrika.\n14 a viz C'hwevrer : seitek den yaouank zo bet lazhet, fuzuilhet, en ul lise e Parkland, e Florida.\nWar gresk e talc’h ar Wikipedia brezhonek da vont, ha tremen 64 000 pennad zo bremañ. Er 77vet renk emaomp bremañ e-touez ar raktresoù Wikipedia , evit an niver a bennadoù, etre ar piemonteg hag ar belaruseg. Evit gouzout hiroc'h : An Deizlevr.


blogyann: bar de la tour\n« Selaou | Accueil | Ar vaouez he dek kazh ha pevar-ugent »\nDigor an ti-bara, serr an davarn. Ha me gant ma hent adarre da gavout un daol-evañ da lakaat ma "chausson aux pommes" warni e-kichen ur banne kafe. Ar "chausson aux pommes", n'ouzon ket petra vez graet eus al lipouserezh-se e Brezhoneg. Ha me taer an tamm ac'hanon warnañ.\nGoude bezañ foetet bro un dek km e erruan war-dro Maurepas. Mont a ran diouzh ar skritell " le village ". En ur steredenn-hent e welan an davarn venniget, "bistro de la tour" war he zal, un tri pe bevar c'harr en he c'hichenn.\nE Portugaleg emañ ar gaoz o tibun etre an ostiz hag an dornad a arvalien. Skerboù ha bannieloù kluboù "futebol" a c'holo ar mogerioù hag al lein. "Força Portugal" eme ur skerb e livioù ruz ha gwer. Dont a ray un den yaouank bennak c'hoazh. Hag int o vont e Portugaleg ivez.\n"C'hwi a dle bezañ eus ar Portugal" emezon-me d'an ostiz pa baean. Diouzh e vouschoarzh e welan ne gav ket re fentus ma ger. Emañ ar gwir gantañ siwazh. Pe emañ o paouez komz eus ar vanifestadeg gant e vignoned. Drouklaouen eo an dud eus ar Portugal gant o gouarnamant a-hervez. Graet e soñj gant hennezh nebeutaat koñsuldioù o bro e Frañs.\nPa emaon war ar blasennig adarre e welan eo bras awalc'h an ostaleri, he sal-debriñ enni hag he zi all outi. Emichañs e vez leizh a dud eus Portugal war ar pemdez da vare meren.\nHa me da vont da glask da welet an tour, bet roet an anv ken gall d'an davarn dioutañ.\nEur chapel ez eus en e gichen.\nUr c'haer a weledva gant ar stang en traoñ. Ar maez evel pa vijed 100 km eus Pariz. Roud ebet eus kêr-nevez vras-meurbet a zo eus Maurepas, darn eus St Quentin-en-Yvelines.\nNag eus an divroidi a zo o chom enni. Hini ebet anezho e-touez ar valeerien a welan. Degaset eo da soñj din pezh a lavare ur mignon din a zo o chom en Naoned. Ne vez ket gwelet an divroidi war ar maez e Bro Naoned. Ha leizh anezho o chom eno. Roet en doa ma mignon da c'houzout din petra oa an abeg d'an dra-se hervezañ. Mes n'em eus ket dalc'het soñj.\nAwenet e vez tud zo eus Maurepas gant an tour kozh, war a seblant.\n22/03/2007 dans istoriouigoù tavarn ... pe ar seurt-se | Lien permanent\nYa, dreist eo oberenn sant Jules Gros, pe Jules Gros benniget, giz ma vefe laret e 101... Plijus e vez tourioú ha tavarnioú, ha chapelioú ivez.\nRédigé par : Ingivaldur | 25/03/2007 à 12:53


Pajenn:Imitation ar Verc’hes Vari.djvu/280 - Wikimammenn\nPajenn:Imitation ar Verc’hes Vari.djvu/280\nMæs perac an dra-se en divige troublet va ene ? Gouzout a rean penaus alies a laqea ar re vechant da servichout d’e zessinou, penaus alies e tenn ar vad eus an droug, hac e c’hadoren e peoc’h ar furnes infinit-se pehini a bermet avechou e triomphe ar bec’herrien.\nAr batiantet-se, ô Guerc’hes santel ! a servicho din da squer en oll amser eus va bues, mæs particulieramant en traou pere a alfe attaqi va feis ha va religion.\nYa, va mab, pa vellot an den pec’her oc’h en em sevel gant ourgouill a enep ar re a so direbeich, ne abandonit qet ho speret nac ho teaud da sonjesonou a zipit ha da gomsou c’huêro a enep ar re vechant-se : ar religion en difen ouzoc’h.\nPerac ne souffrac’h qet ar pes a souffr Doue e-unan ? Ampech a alfe ar pes a so evidoc’h, martese, eur sujet a scandal, a voal exempl : n’er gra qet. Oc’h er permetti, en deus e zessinou. Deoc’hui eo о adori.\nNetra ne erru ama eb e bermission. An droug evel ar vad a servich da zessinou e brovidanç.\nNe velit qet an dra-se brema. Un deis a duio e pehini e vellot an oll justiç hac an oll furnes\nAdtapet diwar « https://br.wikisource.org/w/index.php?title=Pajenn:Imitation_ar_Verc’hes_Vari.djvu/280&oldid=113487 »\nKemmoù diwezhañ degaset d'ar bajenn-mañ d'an 2 Gen 2018, da 14:40.


Anv izelvroek Godewaarsvelde\nAnv flandrezek kornôgel Godsvelde\nAnv ofisiel Godewaersvelde\nEtrekumuniezh Monts de Flandres - Plaine de la Lys\nKod INSEE 59262\nMaer Antoine Vermeulen\nGorread 11,89 km²\nLed 50° 47' 41" Norzh\nHed 02° 38' 39" Reter\nIzelañ 27 m\nUhelañ 163 m\nhep kontoù doubl 1 893 (2006)\nStankter 150 a./km²\nGodewaarsvelde , e flandrezeg kornôgel: Godsvelde, anv ofisiel: Godewaersvelde, a zo ur gumun a Flandrez Frañs (departamant Norzh), er Westhoek.\nPorzh-houarn kozh ar gêriadenn\n2.1 Bered ar C'hommonwealth: Godewaersvelde British Cemetery\nAn iliz katolik er vourc'h\nIliz an abati\nIliz abati Sainte-Marie du Mont, e Katsberg\nMirdi buhez an harzoù\nBered ar C'hommonwealth: Godewaersvelde British Cemetery[kemmañ | kemmañ ar vammenn]\nUr vered ag ar Brezel bed kentañ eo. Digoret eo bet e miz Here 1917. Implijet eo bet betek miz Eost 1918. Un nebeud bezioù a voe degaset er vered goude arsav-brezel an 11 a viz Du 1918 hag e miz Mae 1953 .\nKatsberg, ur gwel war-zu Belgia er pellder\nMenez Katsberg (Mont des Cats e galleg), 164 m.\nWar an harzoù gant Belgia emañ Godewaarsvelde.\n1989 2008 Jacques Defrancq Strollad Sokialour Gall kelennour skolaj\n1988 1989 Paul Vermelle - kenwerzhour evned-porzh\n1987 1988 Sylvain Vanbleus - -\n1965 1987 Daniel Vuylsteker - mezeg\n1937 1965 Henri Devos - kouer\n1929 1937 Raoul Hennion -\n1919 1929 René Vanlerberghe -\n1914 1919 Désiré Verhaeghe -\n1832 1836 David David - bervour\n1802 1815 Ignace David - Kouer/milinour\nAr ramz Herri ar maltouter\nAr c'haner Raoul de Godewarsvelde .\nAl livour Nicolas Ruyssen (bet ganet en Hazebroek e 1757 ha marvet e 1826 e Katsberg e Godewaarsvelde), krouer kumuniezh menec'h Katsberg (sistersianed-trapisted). Douaret eo bet e chapel an abati.\nMaximilian Friedrich Wilhelm Geotg Eduard, Prince Von Hesse, letanant er Groosherzoglisch Hessiches Leib-Dragonner Regiment n°24, bet gloazet ha marvet en abati e Katsberg d'an 12 a viz Here 1914, e-pad ar Brezel-bed kentañ .\n↑ Jean-Marie Vandewyhaeghe, La mort d’un prince à Méteren, La Voix du Nord, 11 a viz Here 1994\nAdtapet diwar « https://br.wikipedia.org/w/index.php?title=Godewaarsvelde&oldid=1834440 »\nKemmoù diwezhañ degaset d'ar bajenn-mañ d'an 23 Ebr 2019, da 09:30.


Emission Reportajoù Keleier ar Vro : An AESH a stourm evit o statud\n"Un devezh istorel evit ar brezhoneg eo", a lâr Paol Molak\nVotet eo bet al lezenn da Wareziñ Glad ar Yezhoù Rann-vr…\nEmission Reportajoù Keleier ar Vro - Episode diffusé le 08.04.2021\nAvec : Yannig Laporte\nHiriv zo un dewezh stourm get « ambrougerien ar skolidi nammet ». Ar re a vez anvet AESH, hag a vije graet AVS anezho e-raog. Int a ra àr dro bugale o deus afer bout skoazellet evit heuliañ o c'hentelioù er skol. Pe vehent lakaet diaes peogwir o deus un namm fizikel, pe e vefent disleksek, pe c'hoazh aotek, e vezont sikouret get un AESH. Met n'eo ket anavezet ar pezh a reont evel ur gwir micher evit poent... Bresk tre eo o statud.\nAr strollad etre-sindikadoù o doe galvet an AESHed da herzel get al labour ha da vanifestiñ da c'houlenn ur gwir statud, hag ur c'hresk gopr. Get ar pell-skoliata n'eus ket anv d'ober harz-labour ken.\nRoet vo un devezh emgav all gant ar sindikadoù. Met e Penn-ar-Bed, e Kemper, e vo dalc'het un tolpad dirag Renerez ar Skoliata da 11e hiriv. Galvet eo ivez ar gelennerion ha kerent ar vugale da zont.\nOuzhpenn-se eo hir e-raog ma vo titularizet ar gopridi AESH get ar rektordi. Met a-benn bout get ur gwir statud kreñv e c'houlenn lod sindikadoù, evel « Sud deskadurezh », ma vint lakaet da fonksionerion.\nYannig Laporte, ambrouger e Skolaj Diwan Kemper, a zispleg ar pezh a vez goulennet ganto, doc'h mikro Tunvezh Gwlagen-Grandjean.


Pajenn:Marrec - Doctrin ar guir Gristen.djvu/437 - Wikimammenn\nPajenn:Marrec - Doctrin ar guir Gristen.djvu/437\nvolontez sincer da ober ar binigen a vezo roet deomp, hor pec’hejou a vezo pardonet ; mar mancomp goude d’hor pinigen dre neglijanç, e cometomp ur pec’het nevez, mæs quemen-se ne vir quet na oa pardonet deomp ar pec’hejou bon devoa coësseet. Er c’hontrol, ma n’hor boa quet, pa recevemp an absolven, ar volontez sincer da ober ar binigen ordrenet deomp, ini-ebet eus hor pec’hejou ne de pardonet, rac, hep ur volontez absolu da satisfia, na eller quet beza justifiet, eme ar c’honcil a Drant  hac ive oll doctoret an Ilis. Ma ne allomp quet ober ar binigen roet deomp, abalamour da ur c’hlênved pe da un accidant-all bennac nevez erruet, e rencomp, da viana, caout an dezir d’e ober ; evit beza justifiet, eo ret, eme ar memes concil, satisfia en effet, pe gaout un dezir absolu d’en ober : ad justificationem satisfaciendum est in re vel in voto .\n2° Evit satisfia da Zoue ha d’an nessa : Doue hac an nessa outraget dre’r pec’het o deus ur guir absolu da veza apezet : impossubl eo deomp, ac’hanomp hon-unan, apezi an Autrou Doue na satisfia d’e justiç ; mæs en ober a ellomp dre vilitou Jesus-Christ, oc’h unissa hor pedennou, hor poaniou hac hon oeuvrou-mâd gant e rê ; hac o veza m’en deus satisfiet evidomp var ar groas, ha ma promet deomp ar pardon hac ar vuez eternel, e condition m’hon devezo recours dezan, ha ma raimp pinigen evel ma c’hordren an Ilis, da lavaret eo, nemet hon devezo queuz da veza pec’het, nemet e coëssaimp hor pec’hejou hac e vezimp resolvet da satisfia, var bouez quemen-ma oll, hon deus, dre justiç, ur guir absolu da veza pardonet : meremur veniam ex condigno,\nAdtapet diwar « https://br.wikisource.org/w/index.php?title=Pajenn:Marrec_-_Doctrin_ar_guir_Gristen.djvu/437&oldid=100295 »\nKemmoù diwezhañ degaset d'ar bajenn-mañ d'an 26 Meu 2017, da 21:53.


Reier ha letonioù Menezioù Are - Metoù dreistordinal - Ar glad naturel - Dizoleiñ - Parc naturel régional d'Armorique\nGeologiezh ha torosennadur\nAn hin hag an hidrografiezh\nVous êtes dans : Accueil >\tDizoleiñ >\tAr glad naturel >\tMetoù dreistordinal >\tReier ha letonioù Menezioù Are\nReier ha letonioù Menezioù Are\nTorosennoù digled Menezioù Are hag ar Menez C'homm daoust dezho bezañ izel o deus memestra perzhioù gwir venezioù gant o douaroù noazh ha treut hag o hin diaes, warno e kresk takadoù leton trevedig. A-wechoù e vez gwellaet kresk al leton pa vezont pilpazet gant an dud ha touzet gant al lapined.\nAr plant a gresk a-stroll a vez da gentañ war ar vein rez digled, war gribennoù ront ha war ar maenegoù (da skouer ar re a chom goude labour ar vein sklent troet da vein-to)\nAl leton a vez ennañ spesadoù bividik ha bloaziek. En o c'hresk uhelañ e-pad an nevez-amzer ne z' eont ket dreist dek santimetr bennak a uhelder. Kavet e vez enno ur meskaj gramineged*, (*geot-tanv, *geot boued-chatal) plant chugek, (*brignen-logod, *krampouezh-mouezig ...), plant uhel (*sae-ar-Werc'hez, *boked ar gurun....) kinvi ha liken.\nEtre al leton rez hag al lanneier sec'h e vez gwelet alies takadoù gramineged a islinenno ar reier a deu 'maez deus an douar : graet e vez "leton gant cheb" anezho hag e vezont kavet alies e menezioù a uhelder etre (ar Vogezioù, ar Jura, an Dolzenn Greiz).\nReier 'zo a gaver e-touez gwez ar c'hoadoù 'lec'h ma vez glebor e-leizh hag ingal. War ar reier e kresk kinvi ha raden a vev dindan an hin veurvorel. Lod deus a plant-mañ ne gaver e bro C'hall nemet e Penn-ar-Bed : ar *raden-goañv , ur raden all : Hymenophyllum tunbrigense, *raden-Iwerzhon . Kavet e vezont e-leizh war enezeg an Azores brudet-mat evit he hin kerreizh ha gleborek


Pajenn:Perrot - Bue ar Zent.djvu/742 - Wikimammenn\nPajenn:Perrot - Bue ar Zent.djvu/742\nma ne dolent ket plê. En eun tol, eun tarz a deuas a zibradas al lestr, hag a gasas anezan, bugale hag all, etrezek ar mor don. A drugare Doue, an avel a oa sioul hag a gasas aneze, hep droug ebet, war ôchou Bro-C’hall. Douaran rejont en eur c’harter ha ne oa ket a gernez ennan. Pa lavaras ar vugale pebez paourente oa en manati Serk, e oe karget d’eze o lestr a vleud hag a ed. Dizrei rejont d’ar gêr ; tri devez o devoa laket d’ober o zro. Kement a aluzennou a oa deut gante, ma renkas c’houec’h koublad ejenned dont da gerc’hat aneze d’ar porz-mor.\nMilio a oa mab henan Budik, trede komt a Gerne, maro war-dro ar bla 530 ; eur breur an evoa hanvet Rivod. Milio a gemeras evit pried Aurilia, merc’h Winnok, prins a Domnone, a roas d’ezan eur mab hag a deuas da vezan ar merzer yaouank Melar.\nSeiz vla e renas en Kerne, hag en keit-se, war a lavar an istor, nag ar glao, nag ar grizilh, nag ar skorn, nag ar zec’hour ne rejont gaou ouz treo an douar.\nEn e amzer, e varvas sant Korantin, eskob Kemper, ha sant Gwenole, abad Landevennek. Hen e-unan ne chomas ket pell war o lerc’h, ha bezan en devoe eur maro truezus meurbed. E vreur Rivod an evoa kemeret droug outan hag hen lazas eun de gant eun tôl kleze.\nMilio eo patron Plouillio, elec’h ma ve grêt e bardon sul war-lerc’h an Asansion.\nEur chapel an eus en Trebeurden, ’barz an enezen a doug e hano.\nNa vezet ket war enkrez ha na leveret ket :\nPetra gavin da zibri, penôs vezin gwisket ?\nAn Tad oc’h eus en nenvou zo skler e zaoulagad,\nHen ’roï d’e zervijerien o boed hag o dilhad.\n↑ Prezegen Jezuz war ar Mene. VIet pennad Aviel sant Vaze, 26, 34, laket en gwerziou gant an ôtrou Guillou, ar barz brudet, ganet en Kleder ha marvet person en Pennmarc’h.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/742&oldid=141046 »